«Ռեալը» մտադիր է ձեռք բերել Ֆրանսիայի հավաքականի խաղացողին 16:24 Արցախի Դատախազությունը՝ Սամվել Բաբայանի որդու կողմից քաղաքացի Արթուր Օսիպյանին բռնության ենթարկելու լուրերի մասին 16:22 Դերասանին, որը կատարել է Էրքյուլ Պուարոյի դերը, ասպետի կոչում է շնորհվել 16:19 Հայտարարվել է Դիլիջանի եւ Պուշկինի թունելների վերականգնման մանրամասն նախագծերի պատրաստման միջազգային բաց մրցույթ 16:17 Ընտրական հանձնաժողովի անդամի կեղծ վկայականներ՝ Լոռիում. Մարզի դատախազը ԿԸՀ-ին միջնորդագիր է հասցեագրել 16:11 Մալաթիա-Սեբաստիա վարչական շրջանի ղեկավարի լիազորությունները դադարեցվել են. քաղաքապետի որոշումը 16:03 Դոլարը մի փոքր թանկացել է. եվրոյի փոխարժեքը նվազել է ավելի քան 4 դրամով 16:02 Դոնբասում պատմել են Bayraktar-ների պատճառով սոցիալական օբյեկտներին սպառնացող վտանգի մասին 16:00 Մանրամասներ՝ ԱՊՊԱ վճարների վերաբերյալ. Բոնուս-Մալուս համակարգը եւս փոխվելու է 15:52 Երեւան-Ստամբուլ թռիչքների ուեւորներին պետտուրքից ազատումը կոչված է՝ զարգացնելու ուղեւորահոսքը դեպի Հայաստան. պարզաբանում 15:50 ՀՀ էկոնոմիկայի նախարար. Պաշտոնյան չունի այնպիսի ազատություն, որ ուզած ժամանակ հրաժարական տա 15:47 Զինծառայողների ապահովագրության հիմնադրամը հավաքագրել է 65 մլրդ դրամ եւ տրամադրել 55 մլրդ դրամի հատուցում 15:45 Հմայիչ. Արփի Գաբրիելյանի լուսանկարը Էկոնոմիկայի նախարար. տոտալիզատորների գովազդի սահմանափակումը մեծ վնաս է հասցնում ԶԼՄ-ներին 14:33 Կրեմլը պատասխանել է Պուտինի՝ Թուրքիա այցելելու Էրդողանի հրավերին 14:32 «Մանչեսթեր Սիթին» պատրաստ է 10 միլիոն եվրո առաջարկել Պաուլո Դիբալային 14:30 Էկոնոմիկայի նախարար. ՀՀ վարչապետը վերջակետ դրեց իմ հարցում 14:25 Հաստատվել է Հայ-իտալական միջկառավարական հանձնաժողովի հայկական կողմի կազմը. Այն կնախագահի Վահան Քերոբյանը 14:21 Աշխարհում առաջին անգամ. ռոբոտը վիրահատել է խոզին առանց մարդու օգնության 14:14 Մահացած են գտել ամերիկյան հեռուստասերիալների աստղին 14:12 Տոհմային խոշոր եղջերավոր կենդանիներ ձեռք բերելու դեպքում տնտեսվարողներին վարկը կտրամադրվի 2-3 տոկոսով 14:05 ԵԽԽՎ զեկույց. Հայաստանն առաջընթաց է գրանցել ժողովրդավարության զարգացման գործում 14:03 Ուզբեկստանում ահաբեկչությանը հանցակից լինելու կասկածանքով կալանավորվել է 30 մարդ 14:03 Գյուղոլորտում լիզինգի ծրագրերով սարքավորումներ ձեռք բերելու պայմանները լավացել են. վարկը հասանելի կլինի 2 տոկոսով 13:54 Թուրքիայի Անվտանգության խորհուրդն այսօր կքննարկի հայ-թուրքական հարաբերությունները 13:43 «Վիտամին D». Էլեն Ասատրյանի լուսանկարը լողավազանից 13:40 Ինչպես ժամանակին Կոլոմբոսն է հայտնաբերել Ամերիկան, այդպես էլ աշխարհը կարիք ունի բացահայտելու Հայաստանը. Սիրիայի դեսպան 13:38 ԱԺ նախագահը ստորագրել է Լեւոն Յոլյանի լիազորությունները դադարած համարելու մասին արձանագրությունը 13:38 Թել Ավիվի դատարանն արգելել է ուսուցիչների գործադուլը՝ դպրոցներում կարանտինային նոր կանոնների պատճառով 13:21 Նադալ. Բերետինին լավագույններից մեկն է աշխարհում, շատ բարդ կլինի 13:20 Արայիկ Հարությունյանի կորոնավիրուսի թեստի պատասխանը բացասական է 13:19 Ռեստորանների համախառն վաճառքը մոտ 20 տոկոսով է ընկել, ոչ թե 70 տոկոսով. Վահան Քերոբյան 13:12 Անաստասիա Վոլոչկովան պաշտպանել է իր սիրելիին, որին մեղադրում են ահաբեկչության համար 13:10 Եթե նախկինները սերմն էին գողանում, այս իշխանությունները սաղմն են գողանում. Արցախից տեղահանվածների ակցիան 12:42 Ուկրաինա - Հայաստան հանդիպումը տեղի կունենա Լվովում 12:38 Լիդիանը չի հանդարտվում. ստիպված ենք շարունակել Հայաստանի ջրերի պաշտպանության համար մեր պայքարը. ՀԲՃ 12:33 Հայտնվել է Դնեպրում գվարդիականի կողմից ծառայակիցների գնդակահարության տեսագրությունը 12:25 «Միակ լեզուն, որով ես կարող եմ երաժշտություն գրել, հայերենն է». Տիգրան Մանսուրյանը նշում է 83-ամյակը 12:21 Փետրվարի 7-ից ԱՊՊԱ-ն թանկանում է. վարորդները բողոքում են որոշումից 12:18 Պրոգրեսիվ աճի շրջանում ենք. Կովիդով հիվանդների միայն 5-6 տոկոսն է, որ կարիք ունի հոսպիտալացման. Ավանեսյան 12:14 «Չելսիի» աստղերը դժգոհ են Տուխելից 12:13 Ուկրաինայում ձերբակալել են ծառայակիցներին գնդակահարած զինծառայողին 12:12 Գիտնականները հայտնել են կորոնավիրուսի օմիկրոն շտամի նոր տարատեսակի մասին 12:11 Նոր նախագիծ. Հողերն ընդլայնելու համար այլեւս պարտադիր չէ, որ նրա վրա շինություն լինի 12:07 Եվգենի Պլյուշչենկոն շտապ հոսպիտալացվել է 12:06 Կանադան կընդլայնի ուկրաինացի զինծառայողներին վերապատրաստելու առաքելությունը 12:01 Ղազախստանի խորհրդարանը զրկեց Նազարբաեւին ԱԽ-ում ցմահ նախագահությունից 12:00 Հայաստանի հավաքականներում հանդես եկող 2 ֆուտբոլիստներ պարտադիր զինծառայությունից 2 տարով տարկետում ստացան 11:56 Անհետ կորած տղամարդու դին հայտնաբերվել է Երեւանյան լճում 11:55 Արցախի նախագահը կորոնավիրուսի թեստ կհանձնի. նա հանդիպել էր Նիկոլ Փաշինյանին 11:53 «Զվարթնոց»-ում հայտնաբերվել են ՊՇՌ թեստի կեղծ սերտիֆիկատներ եւ պատվաստված լինելու կեղծ վկայական. հարուցվել են քրգործեր 11:51 Զինծառայողի անհետանալու հետ կապված տարօրինակ հանգամանքները չափից շատ են. Տիգրան Աբրահամյան 11:50 Կառավարությունն համայնքային դպրոցի մասնաշենքը վարձակալության տվեց արտադրական ձեռնարկությանը 11:48 Կառավարությունը հաստատեց 1.7 մլն դոլարի էներգախնայողության դրամաշնորհային ծրագիրը. խոսքը 20 շենքերի մասին է 11:47 Forbes. «Ռուսաստանի անշարժ գույքի արքաները-2022». երկրորդ տեղում Սամվել Կարապետյանն է 11:45 «Նեւրոզների կլինիկա»-ի կառավարման լիազորությունները վերապահվեց Առողջապահության նախարարությանը 11:45 Իրանի կողմից դիտարկվող հիմնական տարանցիկ երթուղին Նորդուզ-Սյունիք-Երեւան ճանապարհն է. Իրանի դեսպանի հարցազրույցը 11:38 Երեւան-Սեւան ճանապարհին 30-ից ավելի մեքենաներ վթարի են ենթարկվել. կան շրջված, ճանապարհից դուրս եկած ավտոմեքենաներ 11:36 Վիրուսը չի նահանջում. Վրաստանում կորոնավիրուսով վարակվածների թիվն ավելացել է 17484-ով 11:35 Նոր կարգավորում. ժամանակավոր անաշխատունակության ժամկետի երկարաձգումը այլեւս չի կապվի հաշմանդամության խմբի սահմանման հետ 11:34 Զեկույց 2021. Հայկական մշակութային ժառանգությունը Թուրքիայում ոչնչացման սպառնալիքի տակ է 11:33 Անաստասիա Վոլոչկովայի սիրելիի նկատմամբ հետախուզում է հայտարարվել Ուկրաինայում ահաբեկչական ակտի համար


source: CulturaX

text: Բողոքարկվել է Մխիթար Ավետիսյանի կալանքի որոշումը - Հետք - Լուրեր, հոդվածներ, հետաքննություններ Բողոքարկվել է Մխիթար Ավետիսյանի կալանքի որոշումը 10:58, 12 օգոստոսի, 2016 Փաստաբան Ինեսսա Պետրոսյանը «Սասնա Ծռեր» խմբի կալանավորված անդամներից հինգի պաշտպանությունն է իրականացնում՝ Պավել եւ Արամ Մանուկյանների, Արմեն Լամբարյանի, Վարդան Բալյանի եւ Մխիթար Ավետիսյանի: Փաստաբանը փոխանցեց, որ նրանցից երեքը նույն ընտանիքի անդամներ են. Մխիթար Ավետիսյանը Արամ Մանուկյանի քեռին է, Պավել Մանուկյանի աներձագը: Մխիթար Ավետիսյանը Արցախյան պատերազմի մասնակից է, «Նոր Հայաստան» շարժման անդամ: Հուլիսի 17-ին ՊՊԾ գնդի տարածքում ԱԺ պատգամավոր Նիկոլ Փաշինյանի նկարահանած կադրերում երեւում է, թե ինչպես են Շտապօգնության ծառայության բժիշկները օգնություն ցույց տալիս գլխի վնասվածք ստացած Մխիթար Ավետիսյանին (գլխին կարեր են դրվել), որը մինչեւ հուլիսի 31-ը հրաժարվել է դուրս գալ ՊՊԾ գնդի տարածքից ու հոսպիտալացվել: Մխիթար Ավետիսյանը մեկն է «Սասնա Ծռեր» խմբի այն 20 անդամներից, որոնք հուլիսի 31-ին որոշեցին զենքերը վայր դնել: Փաստաբան Ինեսսա Պետրոսյանը նշեց, որ Մխիթար Ավետիսյանը գտնվում է «Վարդաշեն» ՔԿՀ-ում, առողջական վիճակը բավարար է: Նա նույնպես կալանավորված է, սակայն փաստաբանը կալանքի որոշման դեմ բողոք է ներկայացրել Վերաքննիչ դատարան: Ինեսսա Պետրոսյանի դիտարկմամբ` կայացվում են քաղաքական որոշումներ: Ասում է, որ որեւէ հույս չունի դատական տեղական ատյաններից: Պարզապես պետք է սպառել ներպետական ատյանները` բողոքները Եվրոպական դատարան հասցնելու համար: Ինեսսա Պետրոսյանը Մխիթար Ավետիսյանը մեղադրվում է ՔՕ 218 եւ 235 հոդվածների 3-րդ մասերով՝ պատանդ պահելը եւ ապօրինի կերպով զենք, ռազմամթերք, պայթուցիկ նյութեր կամ պայթուցիկ սարքեր ձեռք բերելը, իրացնելը, պահելը, փոխադրելը կամ կրելը կազմակերպված խմբի կողմից: «Հիմնավոր կասկածի մասին խոսք լինել չի կարող, քանի որ, օրինակ, պատանդ պահելու մասով՝ բժիշկները տեղում բուժօգնություն են ցույց տվել, պարզապես իրենց բժշկական պարտականությունն են կատարել: Պետք է մյուս խումբը գար, որ ՊՊԾ գնդում գտնվող խումբը դուրս գար, բայց քանի որ մյուս խումբը չէր գալիս, բժիշկները շարունակում էին մնալ տարածքում»,- «Հետքին» ասաց փաստաբան Ինեսսա Պետրոսյանը: Մխիթար Ավետիսյանը նշել է` քանի որ իշխանությունները կրակի տակ էին պահում իրենց, չունեին որեւէ երաշխիք, որ բժիշկներին չեն վնասի: Փաստաբանի փոխանցմամբ` «Սասնա Ծռերը» բժիշկներին ասել են դուրս եկեք, բայց կարող է մտածեն, թե խմբի անդամները հագել են բժիշկների խալաթները, ու կրակեն: «Բժիշկներն իրենք են որոշել, որ այդ պարագայում իրենց դուրս գալը վտանգավոր է»,-նկատեց Ինեսսա Պետրոսյանը:


source: wikipedia

text: Դեկտեմբերի 27, տարվա 361-րդ (նահանջ տարիներին՝ 362-րդ) օրն է։ Տարվա ավարտին մնում է 4 օր։ Ծնունդներ 1822 - Լուի Պաստյոր, ֆրանսիացի միկրոբիոլոգ եւ քիմիկոս, Ֆրանսիական ակադեմիայի անդամ 1904 - Սողոմոն Տարոնցի, հայ բանաստեղծ, արձակագիր, թարգմանիչ (մ. 1971) 1906 - Մկրտիչ Արմեն, հայ բանաստեղծ, արձակագիր, թարգմանիչ (վ. 1972)։ 1906 - Արշալույս Բաբայան, հայ գրականագետ։ 1908 - Հարություն Սարկիսով, հայ խորհրդային անասնաբույժ, մանրէաբան 1910 - Գեորգի Գաուզե, Խորհրդային մանրէաբան, ակադեմիկոս, ԽՍՀՄ-ում էկոլոգիայի հիմնադիրներից մեկը (մ. 1986) 1914 - Խաչիկ Մուրադով, քուրդ բանաստեծղ, թարգմանիչ 1923 - Գուստավ Էյֆել, ֆրանսիացի նշանավոր ճարտարագետ, աշխարհահռչակ Էյֆելյան աշտարակի հեղինակը (մ. 1923) 1948 - Ժերար Դեպարդիե, ֆրանսիացի հանրաճանաչ դերասան, ռեժիսոր, պրոդյուսեր 1966 - Վահագն Վարդեւանյան, Արցախի հերոս, ազատամարտիկ 1963 - Ավետ Ադոնց, քաղաքական գործիչ Մահեր 1346 - Գրիգոր Տաթեւացի, հայ փիլիսոփա (վ.1409)։ 1938 - Օսիպ Մանդելշտամ, ռուս բանաստեղծ, թարգմանիչ եւ գրականագետ։ 1998 - Խաչիկ Բաբայան, ֆիզիկոս, ֆիզիկա-մաթեմատիկական գիտությունների դոկտոր։ 1998 - Գեւորգ Աճեմյան, հայ գրող, հրապարակախոս, Հայաստանի ազատագրության հայ գաղտնի բանակի (ԱՍԱԼԱ) հիմնադիրներից (ծ. 1932)


Պաշտոնավարման 100 օրվան նվիրված հանրահավաքում վարչապետ Նիկոլ Փաշինյանը հայտարարեց, որ մեր երկրում հնարավոր է եղել խուսափել տնտեսական ցնցումից, ինչը բնորոշ է հեղափոխություններ վերապրած երկրներին:


text: Ռուս խաղաղապահների ներկայությունը Լեռնային Ղարաբաղում կարեւորագույն գործոն է. Փաշինյան Yerevan 24 Ռուս խաղաղապահների ներկայությունը Լեռնային Ղարաբաղում կարեւորագույն գործոն է. Փաշինյան Նիկոլ Փաշինյանը ՌԴ նախագահ Վլադիմիր Պուտինի հետ հանդիպմանը շեշտել է, որ տարածաշրջանում կայունության եւ անվտանգության կարեւոր գործոն են հանդիսանում ռուս խաղապահները: «Ռուս խաղաղապահների ներկայությունը Լեռնային Ղարաբաղում կարեւորագույն գործոն է դառնում տարածաշրջանում կայունության եւ անվտանգության ապահովման համար եւ այդ առումով հույս ունեմ այսօր Ձեզ հետ քննարկել Ձեր տեսակետը մեր տարածաշրջանում, Լեռնային Ղարաբաղում, դրա շուրջ եւ Հայաստանում, ինչպես նաեւ, ընդհանուր առմամբ, մեր տարածաշրջանում անվտանգության համակարգերի ճարտարապետության վերաբերյալ»,- ասել է Փաշինյանը:


ԱՐՄԱՆ ՍՈՒՃԻԵԱՆ. ԱՐՏԱՍՈՎՈՐ ՈՒ ԻՆՔՆԱՏԻՊ ԹԱՆԿԱՐԺԷՔ ԶԱՐԴԵՐՈՒ ՀԵՂԻՆԱԿԸ | Ժամանակ ԱՐՄԱՆ ՍՈՒՃԻԵԱՆ. ԱՐՏԱՍՈՎՈՐ ՈՒ ԻՆՔՆԱՏԻՊ ԹԱՆԿԱՐԺԷՔ ԶԱՐԴԵՐՈՒ ՀԵՂԻՆԱԿԸ Հմտութիւնը գիտութեան վերածելու ճանապարհը կրթութիւնն է... Ոսկիի յայտնագործումը հնագոյններէն է։ Անոր պատմութիւնը կը սկսի աւելի քան Քրիստոսէ 2700 տարի առաջ։ Անյիշելի ժամանակներէ սկսեալ ազնուագոյն այս մետաղը ոչ միայն գերող ապրանքային տեսք ունէր, այլեւ դիւրութեամբ կը մշակուէր։ Նախապէս ոսկին կը գործածուէր մետաղադրամներ պատրաստելու համար, այնուհետեւ, երբ մարդու երեւակայութեամբ ստեղծուած գիծերն ու ձեւերը ամփոփուեցան այս մետաղին մէջ՝ ծնաւ ձեռարուեստի ամենէն գեղեցիկ մասնագիտութիւններէն մին՝ ոսկերչութիւնը։ Հազարամեակներ շարունակ մենք՝ հայերս կը փոխանցենք գեղեցիկի մեր ընկալումը, ստեղծելով քաղաքակրթութիւն, մշակոյթ ու արուեստ։ Մենք գեղեցիկը կը տեսնենք ամէնուր՝ մեզ շրջապատող արտաքին, ինչպէս նաեւ ներքին՝ հոգեւոր աշխարհին մէջ։ Հայկական մշակութային գանձարանին մէջ կան արժէքներ, որոնց մէջ կը յայտնուին նիւթական ու հոգեւոր գեղեցկութիւնները, ազգային պատկերացումները... Հայաստանի մէջ ոսկերչութեան աւանդոյթները ձեւաւորուած են տակաւին Ն. Ք. առաջին հազարամեակին։ Հայազգի վարպետները իրենց ոսկերչական արուեստի հմտութեամբ գրաւած են առաջնային տեղեր, հռչակելով ժամանակի լաւագոյն ոսկերիչի, ադամանդագործի ու ակնագործի անուն։ Աշխարհի ոսկերչական արդիւնաբերութեան գրեթէ եօթ տոկոսը կը ստեղծուի հայ վարպետներուն շնորհիւ։ Յիրաւի, այն հսկայական ցուցանիշ մըն է, որու յաջողութիւնը Հայաստան չունի տնտեսութեան այլ ուղղութիւններու մէջ։ Ոսկերչութեան նորագոյն շրջանը կը համարուի 19-րդ դարը։ Ճիշդ այդ ժամանակաշրջանին սկսաւ ոսկեայ զարդերու ծաւալուն արտադրութիւնը։ Ազնուագոյն մետաղի արդիւնաբերութիւնը օրէ օր կ՚ընդգրկէր նոր շուկաներ, ամէն տարի աւելցնելով ոսկերչական իրերու արտադրման ու իրացման ծաւալները։ Ըլլալով հնագոյն մասնագիտութիւն, ոսկերչութիւնը կը շարունակէ պահպանել արհեստագործական նախկին հնարքները, միեւնոյն ժամանակ ոսկերչութեան համաշխարհային շուկայի մէջ կատարուող փոփոխութիւններն ու մարտահրաւէրները կը թելադրեն կատարելագործել արտադրողական կարողութիւնները, նախեւառաջ լաւ մասնագէտներու ապահովմամբ։ Ինչպէս դարեր շարունակ, այսօր նոյնպէս հայկական ոսկերչութեան զարգացման խառնարաններէն մին կը հանդիսանայ Պոլիսը, ուր մէկ յարկի տակ համա-խըմբուած է հայ ոսկերիչներու աստղաբոյլ մը։ Այսօրուան իմ զրուցակիցն է ականաւոր ոսկերիչ՝ Արման Սուճիեան, որ շնորհիւ իր իւրօրինակ ու անկրկնելի գործերուն, յաջողած է ո՛չ միայն տեղացիներու ուշադրութեան արժանանալ, այլեւ՝ աշխարհի զանազան ծալքերու մէջ բնակողներուն։ 1972 թուականի դեկտեմբերի 29-ին երաժշտական խոր ակունքներ ունեցող, ոչ-հասարակ ընտանիքի մը մէջ ծնած է մերօրեայ նշանաւոր ոսկերիչը՝ Արման Սուճիեան։ Անոր մեծ հայրը՝ Խաչիկ Սուճիեան եղած է մեծն Կոմիտաս Վարդապետի վերջին աշակերտներէն մին։ Ան տարիներ անց հիմը դրած է Եշիլգիւղի եկեղեցւոյ երգչախումբին։ Պրն. Խաչիկի եղբայրն էր ժամանակին նշանաւոր երգահան, ջութակահար՝ Սարգիս Սուճիեան։ Վերջինս յայտնի էր «Kemani Sarkis efendi» անուամբ ու կը հանդիսանար անցեալ դարու երկրորդ կէսէն սկսեալ ժողովուրդի կողմէ սիրուած, մեծ ճանաչում ձեռք բերած «Kimseye etmem şikayet, ağlarım ben halime» երգի երաժշտութեան հեղինակը։ Աւա՜ղ, արմատներով պոլսեցի տաղանդաւոր ոսկերիչը տակաւին լոյս աշխարհ չեկած կորսնցուց մեծ հայրը, սակայն պատիւն ունեցաւ անկէ ժառանգելու արուեստի նկատմամբ սէրն ու ձիրքը։ Համբարձում եւ Յասմիկ Սուճիեան ամոլի երկու զաւակներէն մին է Արման Սուճիեան։ Ունի քոյր մը՝ Թալին, որ հաստատուած է Գերմանիա։ Թալին Սուճիեան Միւնիխի «Լիւտվիք Մաքսիմիլիան» համալսարանին մէջ ստանալով տոքթորականի աստիճան, այժմ՝ որպէս դասախօս կը պաշտօնավարէ նոյնանուն համալսարանին մէջ։ Ունի հեղինակային գիրք մը։ Արման Սուճիեան նախնական կրթութիւնը ստացած է Եշիլգիւղի, այնուհետեւ Սահակեան-Նունեան վարժարաններուն մէջ։ Բարձրագոյն կրթութիւնը շարունակած է Մեծն Բրիտանիոյ Ռոչեսթըր քաղաքին մէջ գտնուող «Քենթ» համալսարանէն ներս։ Աւարտելով համալսարանի Մշակոյթ եւ ոճ բաժինը՝ մասնագիտացած է ազնիւ մետաղներու մշակման ու ձեւաւորման վրայ։ Փոքր տարիքէն սկսեալ բաւականաչափ ազդուելով մանկութեան օրրան՝ Եշիլգիւղի բնական տեսարաններէն, պայծառ ու զինքը միշտ խնդացնող կապուտակ երկինքէն, ինչպէս նաեւ՝ ծովափնեայ հրաշագեղ տեսարաններէն, մասնաւորապէս ձկնորսներու աշխատանքէն, Արման Սուճիեան թուղթ ու մատիտ առնելով սկսած է նկարել։ Անոր նկարները բազմազան ու բազմաբնոյթ էին։ Թերեւս այդ ժամանակուընէ սկսեալ ան իր գծած կտաւներու մէջ հիմը դրաւ ակնագործութեան կմախքներուն։ Ամուսնացած է Լեռնա Հազրոյեան-Սուճիեանի հետ։ Վերջերս Արման Սուճիեան իր արուեստանոցի երդիքին տակ՝ իր ոսկերչական իւրայատուկ ու ինքնատիպ ստեղծագործութիւնները լաւագոյնս գնահատողներու ու երկրպագուներու համար, ջերմ ու անմիջական ցուցադրութիւն-հաւաքոյթ մը կազմակերպեց։ Մինչ հիւրերուն ժամանելը, մեր համակրելի ոսկերիչը սիրով պատասխանեց ԺԱՄԱՆԱԿ-ի հարցերուն։ -Պարոն Արման, կրնա՞ք պատմել ձեր այս գեղեցիկ օրուան խորհուրդին մասին։ -Շուրջ շաբաթէ մը ի վեր կը պատրաստուիմ այս օրուան։ Վերջերս նպատակադրուեցայ օր մը համախմբել, մէկ երդիքի տակ հաւաքել ընկերներս, բարեկամներս, եւ առհասարակ՝ իմ ստեղծագործութիւններու երկրպագուները, նախկին եւ նոր յաճախորդներս։ Նպատակս է՝ նեղ ընկերային ու ջերմ մթնոլորտի մը մէջ զանոնք ծանօթացնել նոր եւ աւելի հին հաւաքածոներուս հետ։ Ահաւասիկ այդ օրը՝ այսօր էր, զոր ես կը կոչեմ՝ ընկերային հաւաքոյթ։ -Քիչ մը կը պատմէք, թէ ինչպէ՞ս ընտրեցիք ակնագործութեան ուղին։ -15 տարեկան էի, երբ Գոց շուկայի մէջ վարպետ՝ Յակոբ Չաքանի մօտ, որպէս սկսնակ գործի սկսայ։ Այնտեղ չորս տարի շարունակ թէ՛ աշխատեցայ, թէ սորվեցայ։ Բաց աստի, գծագրութեան դասընթացքներու կը յաճախէի։ Այնուհետեւ, ոսկերչութիւնը աւելի խոր ուսումնասիրելու եւ սերտելու նպատակաւ երեք տարի Միսաք Թորոսի հետ սկսայ աշխատիլ։ Որոշ ժամանակ անց՝ ոսկերչութեան մէջ լաւագոյնս մասնագիտանալու նպատակով, սկսայ աշխարհի երեսին բարձրագոյն ուսումնական հաստատութիւններ փնտռել եւ ի վերջոյ գտայ։ Շուտով ընդունուեցայ եւ յաջողութեամբ աւարտեցի Մեծն Բրիտանիոյ Ռոչեսթըր քաղաքի «Քենթ» համալսարանը։ Համալսարանական տարիներուն շաբաթը երկու անգամ, աշխարհի նշանաւոր ոճաբան-ձեւաւորողներէն մէկուն՝ Սթիւըն Ուեպսթըրի մօտ սթաժի սկսայ։ Երկամեայ համալսարանը աւարտելէ ետք, իմ նշանաւոր վարպետը ինծի առաջարկեց իրեն հետ աշխատիլ։ Մեծագոյն սիրով ընդունեցի առաջարկը։ Այդ թուականներուն՝ Սթիւըն Ուեպսթըրի հետ աշխատած տարիներուս ես մասնագիտացայ փոքր արձանիկներ ստեղծելու վրայ։ Այսպէս՝ տասնմէկ տարի Մեծն Բրիտանիոյ, հինգ տարի ալ Միլանոյի մէջ թէ՛ աշխատեցայ եւ թէ բնակեցայ։ -Ո՞րն էր ձեր առաջին գործը։ -Առաջին գործերս տղամարդոց համար յատուկ գօտիներ էին։ Մէկ տարուան մէջ գրեթէ տասներկու գօտի պատրաստեցի։ Այնուհետեւ անցայ կանանց համար նախատեսուած նրբաոճ ու իւրայատուկ զարդերուն։ Նշեմ նաեւ, որ իմ բոլոր ստեղծագործութիւններուն վրայ անձամբ կ՚աշխատիմ։ Այսինքն բոլոր գործընթացները ես կը կատարեմ։ Զոր օրինակ, նախապէս մտքիս մէջ տարբերակ մը ունենալով, զայն թուղթին կը յանձնեմ, մոմէ կաղապարը կը հանեմ, մետաղի վրայ կը թափեմ ու կը սկսիմ յղկել։ Միայն տուեալ գործին քարերը ես չեմ տեղադրեր, անոնք քար տեղադրող յատուկ մասնագէտներու գործն է։ Այսպէս՝ այս ուղիէն անցնելով երեւան կու գան իմ բոլոր գործերը։ Անգլիա ուսանած տարիներուս, համալսարանին մէջ մեզի սորվեցուցին՝ գործին տիրապետել սկիզբէն մինչեւ վերջ։ Պոլսոյ մէջ մեր ոսկերիչները, ակնագործները միայն մէկ գործընթացին կը տիրապետեն։ -Պարոն Արման, ձեր ստեղծագործութիւններուն համակիրները ուրկէ՞ եւ ինչպէ՞ս կրնան ձեռք բերել ձեր եզակի նմոյշ հանդիսացող գործերը։ -Իմ գործերը ոսկերչատուներու մէջ չեն վաճառուիր։ Փափաքողներ կրնան ինծի հետ կապ հաստատել ու ծանօթանալ, ձեռք բերել զանոնք։ -Ձեր գործերը ինչպէ՞ս կը գովազդէք, մարդիկ ինչպէ՞ս կը տեղեկանան անոնց մասին։ -Իմ բոլոր գործերը տեղադրուած են համացանցի վրայ՝ ընկերային ցանցերու մէջ։ «Դիմատետր» եւ «Ինսթակրամ» ընկերային ցանցերու վրայ ես ունիմ յատուկ էջ՝ «SUCIYAN», ուր մարդիկ կրնան ծանօթանալ եւ ձեռք բերել իմ ստեղծագործութիւնները։ Բաց աստի, այսպիսի յատուկ գործերը կամաց-կամաց, բերնէ բերան կը տարածուին։ Նշեմ նաեւ, որ քանի մը անգամ իմ գործերը տեղ գտան նաեւ ամսագրերու մէջ։ -Որքա՞ն ժամանակ կը պահանջէ ձեր իւրաքանչիւր ստեղծագործութիւնը։ -Կը տարբերի՝ մէկ, երկու նոյնիսկ երեք ամիս։ Տասներկու հատ գօտիի զարդ ստեղծելու համար գրեթէ մէկուկէս տարի աշխատեցայ։ Շատ բծախնդիր եմ, ամէն մանրուքի վրայ մանրակրկիտ կ՚աշխատիմ, ինչ որ ինձմէ շատ ժամանակ կը խլէ։ -Ովքե՞ր են ձեր յաճախորդները։ -Մեծ մասամբ արտասահմանէն են իմ յաճախորդները, որոնց շարքին կան նաեւ արտերկրի մէջ ապրող տեղացիներ։ Իմ յաճախորդները արտասովոր ու ինքնատիպ ճաշակ ունեցող անձեր են։ -Պարոն Արման, անհատական պատուէրներ ալ կ՚ընդունի՞ք։ -Աւելի շատ ես իմ գործերը կը վաճառեմ։ Հազուագիւտ անձաւորութիւններէ կ՚ընդունիմ անհատական պատուէրներ, քանզի նման պատուէր ընդունելու համար պէտք է, որ մարդը լաւ ճանչնաս. լաւագոյնս ծանօթ ըլլաս անոր ներաշխարհին ու հոգեբանութեան։ Ընդհանրապէս կու գան, իմ գործերէն կը հաւնին, երբեմն կը փափաքին չնչին փոփոխութիւններու ենթարկել իրենց նախընտրած զարդը։ -Ներկայիս ոսկերչութիւնը ձեր միա՞կ զբաղումն է։ -Ոչ, բացի ոսկերչութենէ, չորս տարիէ ի վեր շաբաթը երկու օր «Պիլկի» համալսարանին մէջ «Նորաձեւութիւն ու ոճաբանութիւն» բաժնի երկրորդ դասարանի ուսանողներուն ոսկերչութիւն կը դասաւանդեմ։ Ուսանողներուն կը սորվեցնեմ, թէ ինչպէս կարելի է պարզ մետաղէ մը արուեստի գործ ստանալ։ Շատ կը սիրեմ ուսանողներու հետ աշխատիլ, իմ գիտելիքներու պաշարն ու փորձառութիւնը փոխանցել անոնց։ -Քիչ մը կը պատմէ՞ք ձեր աշխատանքային առօրեային մասին։ -Ինչպէս իւրաքանչիւր աշխատող՝ ես ալ նոյնպէս կ՚աշխատիմ ամէն օր։ Երբեմն նոյնիսկ շաբաթ եւ կիրակի օրերը ստիպուած կ՚ըլլամ աշխատելու։ -Պարոն Արման, դուք ոսկերչական ցուցահանդէսներու մասնակցա՞ծ էք։ -Այո, երբեմն կը մասնակցիմ։ Անցեալ տարի ալ Լաս Վեկասի մէջ ցուցադրութեան մը մասնակցեցայ։ -Հայաստան չեմ այցելած, սակայն շատ կը փափաքիմ։ Մասնաւորապէս զիս շատ կը հետաքրքրէ քանի մը տարի առաջ Հայաստանի մէջ բացուած ԹՈՒՄՕ ստեղծարար փորձագիտութիւններու կեդրոնը, ուր շատ կը փափաքէի այցելել։ Արման Սուճիեանի արտասովոր ու ինքնատիպ ստեղծագործութիւններուն մէջ տեղ գտած են արծաթէ ու ադամանդներէ, թանկարժէք երփներանգ քարերու համադրումէ երեւան եկած միօրինակ ու եզակի նմոյշներ։ Տրուելով երեւակայութեան անծայրածիր սահմաններուն, Արման Սուճիեան արտասովոր ոճի սիրահարներուն համար կը ստեղծէ ամենազանազան իրեր ու զարդեր։ Տղամարդոց համար՝ մատանիներ, գօտիներ, թեզանիքի կոճակներ։ Իսկ գեղեցիկ սեռի ներկայացուցիչներուն առջեւ ան կը փռէ զարդերու առատ տեսականի՝ մատանի, օղ, մանեակ, ապարանջան եւ այլն... Կինը գաղտնարան է, իւրաքանչիւր կին ունի միմիայն իրեն յայտնի գաղտնիք մը։ Մեծապէս յարգելով կանանց բնաւորութեան այս գիծը, Արման Սուճիեան անոնց համար կը ստեղծէ գաղտնիք, թաքուն բան մը իր մէջ պարունակող եզակի զարդեր, զոր օրինակ՝ օղ մը, որու հակառակ կողմը իր վրայ ունի պահուած նշան մը, զոր միայն կրողին յայտնի է։ Ազնիւ մետաղներէ, թանկարժէք քարերով պատուած տղամարդոց համար նախատեսուած թեզանիքի կոճակներու արժէքը կը սկսի 250 ամերիկեան տոլարէ։ Գօտիներու գինը կը հասնի մինչեւ 1000-1200 ամերիկեան տոլար։ Իսկ կանանց համար նախատեսուած զարդերուն արժէքը կը սկսի 800 ամերիկեան տոլարէն եւ կը հատէ 12 հազար ամերիկեան տոլարի սահմանները... Հուսկ, ամփոփելով միտքս՝ համայն մարդկութեան կը մաղթեմ ոսկիի ազնուութիւն, իսկ կեանքի աղբիւրը հանդիսացող գեղեցիկ սեռի ներկայացուցիչներուն՝ ադամանդեայ փայլք ու գրաւչութիւն։


text: Փետրվարի 27, տարվա 58-րդ օրն է։ Տարվա ավարտին մնում է 307 (նահանջ տարիներին՝ 308) օր։ Դեպքեր 1833 - Հայկական մարզի զինանշանի հաստատումը Նիկոլայ I-ի կողմից։ 1917 - Բուրժուադեմոկրատական II հեղափոխության եւ ցարիզմի տապալումը Ռուսաստանում։ 1988 - Արցախյան շարժումը խեղդելու նպատակով, Սումգայիթում սկսվեցին հայկական 3-օրյա ջարդեր։ 1994 - Տեղի ունեցավ XVII Ձմեռային Օլիմպիական խաղերի բացման հանդիսավոր արարողությունը (Լիլլեհամմեր, Նորվեգիա)։ Ծնունդներ 272 - Կոստանդիանոս Ա Մեծ, Հռոմի կայսր 1860 - Վարդգես Սուրենյանց, հայ նկարիչ, արվեստի տեսաբան, թարգմանիչ (վ. 1921)։ 1845 - Գրիգոր Արծրունի, հայ հրապարակախոս (վ. 1892)։ 1905 - Բոգդան Գեմբարսկի, լեհ հրապարակախոս, արեւելագետ (հնդկագետ, հայագետ) 1910 - Հենրիկ Գասպարյան, շախմատային կոմպոզիցիայի գծով միջազգային գրոստմայստեր (մահ. 1995) 1918 - Ժիրայր Չուլոյան, հայ նկարիչ, ոսկերիչ-արծաթագործ 1932 - Էլիզաբեթ Թեյլոր, անգլիացի դերասանուհի (վ. 2011) 1937 - Ալբերտ Մուշեղի Մկրտչյան, ռեժիսոր, սցենարիստ, դերասան (վ. 2018) 1947 - Գիդոն Կրեմեր, լատվիացի ջութակահար 1957 - Ջոն Թուրթուրո, ծագումով իտալացի ամերիկյան դերասան 1959 - Վարդան Պետրոսյան, հայ դերասան, երգիծաբան։ 1980 - Դոն Դիաբլո, հոլանդացի դիջեյ, ռեմիքսեր եւ երաժշտական պրոդյուսեր Մահեր 1858 - Նիկողայոս Պալյան, հայ ճարտարապետ, հասարակական գործիչ (ծ. 1826) 1921 - Կառլ Մենգեր,ավստրիական տնտեսագետ, Տնտեսագիտության տեսության ավստրիական դպրոցի հիմնադի 1945 - Անդրանիկ Մանուկյան, Խորհրդային Միության հերոս, գվարդիայի կապիտան 1988 - Վախթանգ Վռոնսկի, խորհրդային բալետմեյստեր 2020 - Սամվել Կարապետյան, հայ հուշարձանագետ, պատմաբան, բանահավաք, քարտեզագիր, Հայկական ճարտարապետությունն ուսումնասիրող հիմնադրամի հայաստանյան գրասենյակի նախկին նախագահ (ծ. 1961) Տոներ եւ օրեր , Դոմինիկյան հանրապետություն՝ անկախության օր (Հայիթիից, 1844)։ , Հունաստան՝ Սելենայի (Լուսնի) օրն է։ , Արեւմտյան Սահարա՝ Անկախության օր (Իսպանիայից, 1976)։ Փետրվարի 27-ը Տիեզերական վարդապետ Սուրբ Գրիգոր Նարեկացու հիշատակության օրն է։ Ծանոթագրություններ


Հեղաշրջումն՝ ընթացքի մեջ. Հոկտեմբերի 27-ի անարյուն սցենարը | 1in.am 09:13 | Ռուսամե՞տ, թե՞ ռուսաֆոբ. Ինչպես կգնահատի Ռուսաստանը հայտնի քվեարկությունը. «Հրապարակ» Դատավոր Գրիգորյանը Ռոբերտ Քոչարյանի եւ մյուսների գործը բոլոր հատորներով ուղարկել է Սահմանադրական դատարան՝ այսպիսով քրեական դատավարության կանոնների կոպտագույն խախտումներով դատավարության բոլոր կողմերին զրկելով այն բողոքարկելու հնարավորությունից։ Ֆեյսբուքյան իր էջում այս մասին գրառում է կատարել փաստաբան Վահե Գրիգորյանը: «...Քիչ առաջ, զանգահարելով դատավոր Դ. Գրիգորյանի ընդունարան, ճշտելու համար, թե արդյոք բողոքարկման ենթակա որոշումն ուղարկվա՞ծ է ինձ եւ տուժողներին, հընթացս, համոզվելու համար, որ մենք այլ անակնկալ չենք ունենալու, հետաքրքրվեցի, թե արդյոք դատարանը, հարգելով կողմերի՝ այս հիմքով գործը կասեցնելու մասին որոշման բողոքարկման իրավունքը, սպասո՞ւմ է բողոքարկման մեր իրավունքի իրականացմանը։ Դատավոր Դ. Գրիգորյանի ընդունարանից տեղեկացա, որ բողոքարկման ենթակա եւ դեռ չբողոքարկված որոշումն արդեն իսկ ի կատար է ածվել, եւ քրեական գործը (բոլոր հատորներով) ուղարկվել է ՍԴ՝ ապօրինաբար եւ քրեական դատավարության կանոնների կոպտագույն խախտումներով դատավարության բոլոր կողմերին զրկելով այն բողոքարկելու հնարավորությունից։ Քրեական գործն իր ողջ նյութերով հանդերձ ՍԴ ուղարկելով մեր բողոքարկման իրավունքը, փաստացի, այլեւս դադարել է, քանի որ առանց քրեական գործի նյութերի, վերաքննիչ քրեական դատարանը մեր բողոքը լսել չի կարող»,- գրել է Գրիգորյանը։ Արտաքուստ զուտ իրավական թվացող այս խնդիրն ակնհայտ քաղաքական ենթատեքստ ունի։ Դատավորի շտապողականությունը չի կարող բացատրվել օրենքների չիմացությամբ կամ մասնագիտական այլ գործոններով։ Տվյալ դեպքում՝ դատարանը հեղաշրջման՝ արդեն իսկ կասկած չհարուցող պլանի մի բաղադրիչն է, որի նպատակը հեղափոխության օրակարգի չեղարկումն է կամ առնվազն երկրում այնպիսի վիճակի ստեղծումը, որը հանգեցնի քաղաքացիական բախումների։ Դատավաոր Գրիգորյանը շտապել է, որպեսզի դատավարության մյուս սուբյեկտներից որեւէ մեկը չկարողանա բողոքարկել Ռոբերտ Քոչարյանի խափանման միջոցը փոխելու որոշումը։ Այստեղ, իհարկե, կարող ենք հանգել մի քանի հետեւության, որոնցից յուրաքանչյուրն ավելի է ամրապնդում այն վարկածը, որ Քոչարյանի եւ մյուսների գործը քննող դատավորը գտնվում է, այսպես կոչված, քերաօլիգարխիկ սխեմաների ճիրանում կամ՝ սարդոստյանում։ Օրինակ՝ կարելի է ենթադրել, որ գործը քննող դատավորը դիմել է ակնհայտ ապօրինությունների շահադիտական նպատակներով։ Ի վերջո, չմոռանանք, որ այս գործով անցնում է մի մարդ, որը Ղարաբաղից Հայաստան եկել էր «մի շապիկով»՝ նախագահության ավարտին դառնալով միլիարդատեր՝ համաձայն միջազգային հեղինակավոր ԶԼՄ-ների բազմաթիվ հրապարակումների։ Իհարկե, չի բացառվում, որ այս դեպքում գործ ունենք ոչ թե կոռուպցիոն ռիսկի, այլ՝ հեղաշրջման համապարփակ ծրագրի հետ, եւ այդ համատեքստում դատարանը մեծ շղթայի մի փոքր օղակ է։ Այս վարկածը շատ ավելի տրամաբանական է, եթե հաշվի առնենք այն հանգամանքը, որ Ռոբերտ Քոչարյանին քրեական պատասխանատվության ենթարկելու հարցում գոյություն ունի համաժողովրդական կոնսենսուս, ու ոչ մի դատավոր չէր ցանկանա «կամիկաձեի» դեր ստանձնել՝ որեւէ գումարի կամ գործարքի դիմաց։ Ըստ այդմ՝ տրամաբանական է ենթադրել, որ դատավորն ունեցել է ավելի «ուժեղ» փաստարկներ, օրինակ՝ նրան հրամցվել է, որ Հայաստանի գործող իշխանությունը փաստացի գոյություն չունի, կամ՝ իրական է հին համակարգի ռեստավրացիայի վտանգը։ Ակնհայտ է, որ հին համակարգի ռեստավրացիայի պլանն ունի ներքին ու արտաքին համատեքստ, համենայն դեպս՝ ռուսաստանցի հայտնի փորձագետների հարցազրույցներից ակնհայտ է դառնում, որ Մոսկվան զբաղված է Հայաստանում, այսպես ասած, «քաղաքացիական բախումների» սցենարի մոդելավորմամբ։ Նիկոլ Փաշինյանի թիմն ակնհայտ մարտահրավերներին պատասխանում է քաոտիկ քայլերով, իրավիճակային նախաձեռնություններով, որոնք չենք կարող արդյունավետ լինել, միեւնույն ժամանակ՝ վտանգելով երկրի դեմոկրատական իմիջը։ Պետք է գերիշխող լինի այն գիտակցությունը, որ այս օրերին որոշվում է Հայաստանի, նրա ինքնիշխանության ճակատագիրը, մանավանդ որ «Հոկտեմբերի 27»-ի սինդրոմը Հայաստանում հաղթահարված չէ, ու այնպիսի տպավորություն է, որ հիմա գործողության մեջ է դրա անարյուն սցենարը։


source: fineweb

text: «Իմ գրադարանը» մատենաշարը ներկայացնում է Համաստեղի «Գյուղը» եւ «Անձրեւ» ժողովածուներից ընտրված պատմվածքները։ Գրողը պատմում է իր տեսածն ու ապրածը եւ կարողանում է ընթերցողին ապրեցնել իր հերոսներով։ Համաստեղն ինքնատիպ հեղինակ է, ում լեզուն եւ ոճը պարզ ու գրավիչ են, հերոսները՝ կենդանի, իսկ հոգեբանությունը՝ հարազատ այն միջավայրին, որտեղ ապրում են։ «Իմ գրադարանը» մատենաշարի յուրաքանչյուր գրքում ներկայացված են հայ դասական գրողների լավագույն գործերը: Մատենաշարը հասցեագրված է դպրոցականներին, ուսանողներին, մեծահասակ ընթերցողներին եւ առհասարակ բոլոր նրանց, ովքեր սիրում են հայ գրականությունը:


text: Սոնա Մաթեւոսյանի ֆոտոշարքը կարանտինի ընթացքում – Showbiz.am 19 May, 2020 10:23 May 19, 2020 Կարանտինի ընթացքում շատերն են բողոքում ամբողջ օրը փակի տակ անցկացնելուց, ձանձրույթից ու անգործությունից։ Իսկ մյուսներն էլ բողոքելու փոխարեն կարողանում են հետաքրքիր զբաղմուքն գտնել անգամ ինքնամեկուսացման պայմաններում։ Դերասանուհի Սոնա Մաթեւոսյանը որոշել է կարճ ժամանակով խախտել կարանտինային ռեժիմն ու բնության գրկում գեղեցիկ ֆոտոշարք է իրականացրել։ Լուսանկարները հրապարակվել են դերասանուհու ինստագրամյան էջում։ Նշենք, որ շաբաթներ առաջ դերասանուհին նշում էր իր ծննդյան տոնը։ Նրա ինստագրամյան միկրոբլոգը հեղեղվել էր շնորհավորանքներով ու մաղթանքներով։ Երկրպագուների շնորհավորանքներին էին միացել նաեւ դերասանուհու աստղային ընկերները։ Հիշեցնենք, որ Սոնա Մաթեւոսյանն այժմ նկարահանվում է «Women's club» հումորային նախագծում, ինչպես նաեւ Շանթ հետուստաընկերության «Երկուսով» հեռուստասերիալում։


text: Ցանկացած քաղաքական ընտրություն օրինաչափորեն ազդում է շուկայի վրա: Նույնիսկ ամենազարգացած երկրում։ Նախագահական ընտրությունների առաջին փուլից հետո ու երկրորդ փուլին ընդառաջ շուկայի մի քանի հատվածների միտումների դիտարկումը վկայում է որոշակի փոփոխությունների մասին, մասնավորապես, դրամական եւ անշարժ գույքի շուկայում։ Նախագահական ընտրությունների առաջին փուլից հետո եւ հատկապես վերջին օրերին դոլարը որոշ չափով թանկացել է, ինչը, անշուշտ, ընտրական գործընթացների իրողությունների արգասիք է։ Ընտրությունների առաջին փուլից հետո ստեղծված անորոշ վիճակը գործարարների զգալի մասի մոտ մեծացրել է բացասական սպասումները, ազդել շուկայի այդ բավականին զգայուն հատվածի վրա։ Այս ընթացքում դրամի փոխարժեքի կտրուկ անկումը կասեցնելու նպատակով Կենտրոնական բանկը վաճառել է շուրջ 2,5 միլիոն դոլար։ Միեւնույն ժամանակ, առաջին փուլից առաջ մասնավոր բանկերում արտարժույթով ավանդները նվազել էին մոտ 2 միլիոն դոլարով, ընդ որում արտարժույթային ցպահանջ ավանդները նվազել են շուրջ 1,5 միլիոն դոլարով։ Մինչդեռ առաջին փուլի քվեարկությունը հետեւած առաջին շաբաթվա ընթացքում (փետրվարի 21-27) ժամկետային, խնայողայական եւ արտարժույթային ավանդներն աճել են 3 միլիարդ 800 միլիոն դրամով, որից արտարժույթով ավանդներն աճել են մոտ 2 միլիարդ դրամով։ Սա նշանակում է, որ քվերակությանը նախորդող օրերին մարդիկ դրամը դուրս են բերել բանկերից, իսկ քվեարկությունից հետո վերստին վերադարձրել իրենց բանկային հաշիվներին։ Ընտրապրոցեսների արձագանքը ակնառու է նաեւ անշարժ գույքի շուկայում։ Կարելի է ասել, որ վերջին 1,5 ամսվա ընթացքում այստեղ իսկական լճացում է սկսվել։ Հունվար ամսին գործարքները նվազել են մոտ 40 տոկոսով, դադարել է նախորդ մեկ տարվա ընթացքում առկա գնաճը։ Անցյալ տարի գներն աճել են շուրջ կիսով չափ։ Ըստ անշարժ գույքի կադաստրի պետական կոմիտեի գնահատումների, փետրվար ամսին այս միտումները խորացել են. գների կայունությունը փոխարկվել է անկման։ Ըստ «Անշարժ գույքի շուկա» ընկերության տնօրեն Գարիկ Ղազարյանի, հունվարի տոներից հետո տան շուկա այցելուների թիվը սկզբում աճեց, իսկ հետո հետզհետե փոխվեց անկման: Ընտրությունների առաջին փուլից հետո էլ ավելի՝ շուրջ 50 տոկոսով կրճատվել է իրենց այցելուների թիվը: Ատոմ Մարգարյան, Երեւան


text: Ռուս երգչուհի, «Աստղերի ֆաբրիկա-5» («Фабрика звёзд-5») մրցույթի հաղթող Վիկտորյա Դայնեկոն եւ Drum Cast խմբի թմբկահար Դմիտրի Կլեյմանն ամուսնացել են։ Այս մասին երգչուհին գրել է Facebook–ում, որտեղ նա հարսանեկան լուսանկար է հրապարակել։ «Ահա եւ մենք»,– գրել է Վիկտորյան։ Լուսանկարի տակ արդեն բազմաթիվ երկրպագուներ շնորհավորանքներ են հղել։ Զույգի սիրավեպի մասին առաջին լուրերը տարածվել էին 2014 թվականին։ -0-


text: Արամ Եղիայի Խաչատրյան (), հայ կոմպոզիտոր, դիրիժոր, մանկավարժ, ԽՍՀՄ ժողովրդական արտիստ (1945), ՀԽՍՀ ԳԱ ակադեմիկոս (1963), ռուսական կոմպոզիտորական դպրոցի եւ հայ դասական երաժշտության ներկայացուցիչ, որը ճանաչված է որպես համաշխարհային դասական։ Մանկությունը եւ պատանեկությունը անցկացրել է ցարական Թիֆլիսում՝ Կովկասի մշակութային բազմազգ մայրաքաղաքում, ապա 1921 թվականին տեղափոխվել է Մոսկվա։ Չունենալով տարրական երաժշտական գիտելիքներ՝ ընդունվել է Գնեսինի պետական երաժշտական ինստիտուտ՝ համատեղությամբ սովորելով Մոսկվայի կոնսերվատորիայում։ Առաջին մեծ գործը եղել է «Դաշնամուրի կոնցերտը» (1936), որով նա հայտնի է դարձել ԽՍՀՄ սահմաններից դուրս։ Ժամանակակիցների խոսքերով՝ Խաչատրյանի ոճը բնութագրվում է գունագեղ հարմոնիաներով, թովիչ ռիթմերով, վիրտուոզությամբ, իմպրովիզացիաներով եւ զգացական մեղեդիներով։ Խաչատրյանը 20-րդ դարի ամենաճանաչված հայ կոմպոզիտորն էր, ինչպես նաեւ հայկական առաջին բալետի, սիմֆոնիայի, կոնցերտի եւ ֆիլմի երաժշտության հեղինակը: Հետեւելով ռուսական երաժշտության ավանդույթներին՝ նա իր ստեղծագործություններում լայնորեն օգտագործել է հայկական եւ կովկասյան, Արեւելյան եւ Արեւմտյան Եվրոպայի, Միջին Արեւելքի ժողովրդի ազգային երաժշտությունը։ Կենսագրություն Վաղ տարիներ (1903-1921) Արամ Խաչատրյանը ծնվել է 1903 թվականի հունիսի 6-ին () Թիֆլիս քաղաքում (ներկայիս Թբիլիսի, Վրաստան)։ Որոշ աղբյուրներ որպես նրա ծննդավայր հիշատակում են Թբիլիսիի մոտ գտնվող Կոջորի արվարձանը (այժմ կցված է Վրաստանի Գարդաբանի քաղաքապետարանին)։ Արամ Խաչատրյանի ծնողները հինավուրց Գողթան գավառից էին, որը պատմահայր Մովսես Խորենացին գովերգել էր որպես շնորհալի երգիչ-երաժիշտների հայրենիք։ Հայրը՝ Եղիան, ծնվել է Երեւանի նահանգում՝ Օրդուբադի մոտակայքում (ներկայիս Նախիջեւանի Ինքնավար Հանրապետություն, Ադրբեջան) եւ տեղափոխվել է Թիֆլիս 13 տարեկանում։ 25 տարեկանում նա ուներ կազմարարական աշխատանքներով զբաղվող խանութ։ Մայրը՝ Ղումաշ Սարկիսովնան, ծնվել է Ներքին Ազա գյուղում։ Խաչատրյանի ծնողները նշանված են եղել մինչեւ իրար ճանաչելը, երբ դեռ Ղումաշը 9 տարեկան էր, իսկ Եղիան՝ 19: Նրանք ունեցել են 5 երեխա՝ մեկ աղջիկ եւ չորս տղա։ Կազմարար Եղիայի ընտանիքը ապրում էր Թիֆլիսի Կոջորի արվարձանում։ Գեղարվեստական ավանդույթներով հարուստ այդ հինավուրց քաղաքում ստացած երաժշտական տպավորությունները լրացվում էին տանը՝ քաղցրահնչուն մեղեդիներով։ Արամի եղբայրները նույնպես շնորհալի էին։ Սուրեն Խաչատրյանը Մոսկվայում թատերական մեծ գործիչ դարձավ, Լեւոնը լավ բարիտոն էր եւ հայտնի երգիչ դարձավ, Վաղինակը հաճախ էր հանդես գալիս սիրողական ներկայացումներում։ Նրանց զավակները նույնպես իրենց նվիրաբերեցին արվեստին։ Սուրենի որդին՝ Կարեն Խաչատրյանը անվանի կոմպոզիտոր է եղել Մոսկվայում, Վաղինակի դուստր Լեյլա Խաչատրյանը դերասանուհի է Երեւանի Ռուսական թատրոնում, Լեւոնի որդի Էմին Խաչատրյանը նշանավոր դիրիժոր էր։ Ապագա կոմպոզիտորը նախ ուսանում է Ա. Արղության-Դոլգորուկովայի վարժարանում, որտեղ նրան ամենից շատ գրավում էին հայ անվանի գրող Ղազարոս Աղայանի որդի Մուշեղ Աղայանի վարած երգի դասերը։ 10 տարեկանում ընդունվում է Թիֆլիսի առեւտրական տեխնիկումը, որտեղ փողային նվագախմբում շեփոր էր նվագում։ Անհաղթահարելի էր պատանի Արամի սերը երաժշտության նկատմամբ։ Անընդհատ երգում էր, հանրահայտ մեղեդիների իմպրովիզացիաներ անում՝ միշտ զգալով երաժշտական կրթության պակասը։Արամ Խաչատրյանը երաժշտական նոտաները սովորել է 19 տարեկանում։Եվ այնքան մեծ է եղել իր սերը երաժշտական նոտաների հանդեպ,որ նա իր շան անունը նոտաների միջոցով դրել է Լյա-Դո։1921 թվականի աշնանը արդեն ճանաչված արվեստագետ դարձած Սուրեն Խաչատրյանը կրտսեր եղբորը տանում է Մոսկվա՝ ուսում ստանալու։ Խաչատրյանը հիմնական տարրական կրթությունը ստացել է Թիֆլիսի առեւտրային դպրոցում՝ դպրոց սկսնակ առեւտրականների համար, որտեղ նա պայքարում էր բժշկության եւ ինժեների կարիերաների ընտրության միջեւ։Խաչատրյանի հասուն շրջանի ստեղծագործությունների շարքում մեծ տեղ է զբաղեցնում դրամատիկ ներկայացումների համար գրված երաժշտությունը։ Այդ ժանրի լավագույն գործերից են «Վալենսիայի այրին» (ըստ Լոպե դե Վեգայի, 1940թ.) եւ «Դիմակահանդեսը» (ըստ Լերմոնտովի, 1941թ.): Այդ ներկայացումների երաժշտության հիման վրա գրված սիմֆոնիկ սյուիտներն ինքնուրույն համերգային կյանք են ստացել եւ հաճախ են կատարվում մեր օրերում։ 1915 թվականին պատանի Արամ Խաչատրյանի ընտանիքը, թողնելով ամբողջ իր ունեցվածքը, գաղթում է Եկատերինոդար (Կրասնոդար)՝ Խաչատրյանի մեծ եղբոր մոտ։ Սակայն թուրքական զորքերը չեն ներխուժում Թիֆլիս, եւ Խաչատրյանի ընտանիքը վերադառնում է տուն։ 19-րդ դարում եւ 20-րդ դարի սկզբներին ամբողջ Կովկասյան տարածաշրջանում Թբիլիսին (մինչեւ 1936 թվականը՝ Թիֆլիս) եղել է ամենամեծ քաղաքը եւ վարչաքաղաքական կենտրոնը։ Այստեղ եղել են տարբեր մշակույթներ։ Քաղաքը ուներ հայկական մեծ համայնք։ Այն եղել է հայկական մշակութային կենտրոն մինչեւ ռուսական հեղափոխությունը։ 1952 թվականի «Երաժշտության մեջ ֆոլկ տարրերի իմ գաղափարը» նյութում, Խաչատրյանը նկարագրել է քաղաքի շրջակայքը եւ դրա ազդեցությունը իր կարիերայի վրա։ 1917 թվականին բոլշեւիկները Ռուսաստանում հոկտեմբերյան հեղափոխությունից հետո նոր ուժ ստացան։ Երկամյա անկախությունից հետո՝ թուրքական արշավանքի ընթացքում Հայաստանում տեղի ունեցավ իշխանափոխություն. հաստատվեցին խորհրդային կարգեր։ Վրաստանը խորհրդայնացվեց 1921 թվականի գարնանը։ 1922 թվականի դեկտեմբերին ձեւավորվեց Խորհրդային Միությունը, եւ Հայաստանը, Վրաստանը ու Ադրբեջանը մտան նրա կազմի մեջ՝ որպես ԱԽՖՍՀ։ Խաչատրյանը հետագայում գրել է. Խաչատրյանը մշտապես եղել է կոմունիզմի ջատագով, աթեիստ։ Երբ նրան հարցրել են նրա՝ Վատիկան այցի մասին, Խաչատրյանը պատասխանել է. Կրթություն (1922-1936) 1921 թվականին տասնութամյա Խաչատրյանը տեղափոխվում է Մոսկվա՝ ավագ եղբոր՝ Սուրենի մոտ, ով աշխատում էր Մոսկվայի արվեստների թատրոնում որպես բեմադրող ռեժիսոր։ Մոսկվայում եղբոր աշխատանքից ներշնչված՝ Խաչատրյանը ընկնում է երաժշտության հրաշալի աշխարհ։ Նա 1922 թվականին հաճախում էր Գնեսինի պետական երաժշտական քոլեջ՝ համատեղությամբ Մոսկվայի համալսարանում ուսանելով կենսաբանություն։ Նա սկզբում Սերգեյ Բիչկովի, այնուհետեւ Անդրեյ Բորուսյակի մոտ ուսանում է թավջութակ։ 1925 թվականին Միխայիլ Գնեսինը ինստիտուտում հիմնում է կոմպոզիտորների դասարան, որին միանում է նաեւ Խաչատրյանը։ Նա նաեւ ուսանում է Ռայնհոլդ Գլիերեի մոտ։ Այդ ընթացքում նա 1926 թվականին գրում է իր առաջին գործը՝ «Պար», եւ պոեմ՝ դո դիեզ մինորում (1927): Դեռ սկզբնական աշխատանքներում Խաչատրյանը արդեն լայնորեն օգտագործում էր հայկական ժողովրդական երաժշտություն։ 1929 թվականին Խաչատրյանն ընդունվում է Մոսկվայի կոնսերվատորիա՝ Նիկոլայ Մյասկովսկու ղեկավարությամբ սովորելու կոմպոզիտորական գործ, նվագախմբի համար նոտայագրության բաժին՝ Սերգեյ Վասիլենկոյի ղեկավարությամբ։ 1933 թվականին նա ամուսնանում է կոմպոզիտոր Նինա Մակարովայի հետ, ով Մյասկովսկու խմբում սովորում էր Խաչատրյանի հետ։ Նա ավարտում է կոնսերվատորիան 1934 թվականին, ավարտական աշխատանքը պաշտպանում 1936 թվականին։ Կարիերայի սկիզբ (1936-1948) Հայկական ներշնչվածությամբ առաջին սիմֆոնիան՝ որպես ավարտական աշխատանք, գրել է 1935 թվականին Մոսկվայի կոնսերվատորիան ավարտելու ժամանակ ներկայացնելու համար։ Այն գրավել է նշանավոր դիրիժորների ուշադրությունը եւ շուտով կատարվում էր խորհրդային լավագույն նվագախմբերի կողմից»։ Շոստակովիչը հիացած էր ստեղծագործությամբ։ Նա սկսում է ստեղծագործական ակտիվ կարիերան 1936 թվականին՝ կոնսերվատորիան ավարտելուց հետո։ Խաչատրյանը նույն տարում գրում է իր առաջին մեծ գործը՝ «Դաշնամուրի կոնցերտը»։ Ստեղծագործությունը նրան հաջողություն է բերում՝ հաստատելով որպես Խորհրդային Միության հարգված կոմպոզիտոր։ Ստեղծագործությունը հնչել եւ մեծ ճանաչում է ունեցել Խորհրդային Միության սահմաններից դուրս եւ արտասահմանում նրան հանրաճանաչ է դարձրել։ 1936-1947 թվականներին Խաչատրյանը գրում է երաժշտություն դրամատիկ ներկայացումների եւ ֆիլմերի համար, ինչպես նաեւ երգեր, եկեղեցական երաժշտություն եւ սիրված «Ջութակի կոնցերտը» (1940), 1943 թվականին՝ «Երկրորդ սիմֆոնիան», 1946 թվականին՝ «Թավջութակի եւ սիմֆոնիկ նվագախմբի համար» կոնցերտը, 1947 թվականին՝ «Երրորդ սիմֆոնիան» («Պոետիկ սիմֆոնիա»)։ 1940-ականներին նա շրջում է ամբողջ Խորհրդային Միությունը՝ Լենինգրադ (Սանկտ Պետերբուրգ), Կիեւ, Երեւան, Թբիլիսի, Սոչի, Խարկով։ 1950 թվականին նա մեկնում է Հռոմ, որը դառնում է նրա համաշխարհային շրջագայության առաջին քաղաքը։ Հետագա տարիներին շրջագայում է 42 երկիր։ Իր շրջագայությունների ընթացքում նա հանդիպում է բազմաթիվ հանրահայտ մշակույթի գործիչների՝ Սիբելիուսի, Հեմինգուեյի, Չապլինի, Դալիի հետ։ Նրա դաշնամուրի կոնցերտը, հետագա երկու այլ կոնցերտների՝ Ջութակի կոնցերտը, որի համար նա արժանացել է պետական մրցանակի (հետագայում՝ Ստալինյան մրցանակ, որը համարվում էր Խորհրդային Միության ամենաբարձր պարգեւը), եւ Թավջութակի կոնցերտը (1946), հաճախ համարվում են մեծ շարք։ «Ջութակի կոնցերտը» ստացել է համաշխարհային ճանաչում եւ դարձել է միջազգային երաժշտացանկի մաս։ Առաջին անգամ այն կատարվել է Դեյվիդ Օյստրախի կողմից։ Խաչատրյանը ԽՍՀՄ Կոմպոզիտորների միությունում վարել է կարեւոր պաշտոններ՝ 1937 թվականին դառնալով Մոսկվայի բաժանմունքի փոխնախագահ, իսկ 1939-1948 թվականներին ծառայել է որպես կազմակերպչական կոմիտեի նախագահի տեղակալ (օրգկոմ)։ 1943 թվականին նա միանում է կոմունիստական կուսակցությանը։ 1940-ականների ընթացքում նա հօգուտ խորհրդային երաժշտության կերտման օգտագործում էր այդ պաշտոնը՝ մշտապես ուշադրություն դարձնելով միայն լավագույն ստեղծագործությունների վրա։ Արդյունքում իր հուշագրություններում նա գրում է իր հպարտության մասին՝ ղեկավարելու մի ինստիտուտ, որը համակարգում է երաժշտության տարբեր ժանրերում ստեղծագործական աշխատանքը Խորհրդային Միության բոլոր պետություններում։ Երկրորդ համաշխարհային պատերազմին նախորդող եւ հաջորդող տարիները Խաչատրյանի համար արգասաբեր եղան։ 1939 թվականին Խաչատրյանը 6-ամսյա ճանապարհորդություն է ունենում դեպի Հայաստան՝ իր առաջին բալետի համար հայկական ֆոլկլորային երաժշտության խորը հետազոտության եւ ֆոլկլորային երգերի ու պարերի մեղեդիներ գտնելու նպատակով։ Բալետը կոչվում էր «Երջանկություն»։ Հայաստանի ազգային մշակույթի հետ նրա շփումը եւ երաժշտական փորձը, ինչպես հետագայում ինքն է համարել, երկրորդ կոնսերվատորիան էր։ Նա սովորում, լսում ու տեսնում է բազում նորություններ՝ միեւնույն ժամանակ հայերի ճաշակի ու արտիստիկ պահանջմունքների վերաբերյալ ունենալով ենթադրյալ կարծիք, 1942 թվականին՝ երկրորդ համաշխարհային պատերազմի թեժ պահին, նա վերամշակեց «Գայանե» բալետը։ Առաջին անգամ այն կատարվել է Պերմում՝ Կիրովի բալետի (այսօր՝ Մարիինսկի թատրոնի բալետի դահլիճ) բեմում, այն նույն ժամանակ, երբ Լենինգրադը պաշարման մեջ էր։ Խաչատրյանը մեծ հաջողություն է ունենում եւ արժանանում է Խորհրդային Միության պետական մրցանակի։ 1943 թվականին նա գրում է երկրորդ սիմֆոնիան՝ ի հիշատակ հոկտեմբերյան հեղափոխության 25-րդ տարելիցի։ Միխայիլ Լերմոնտովի «Դիմակահանդես» պիեսի հիման վրա գրում է մեկ գործողությունից բաղկացած համանուն երաժշտություն, սիմֆոնիկ հավաքակազմ՝ ռուսական շքեղ դասական երաժշտության ավանդույթներով։ Ե՛վ «Գայանե» բալետը, եւ՛ երկրորդ սիմֆոնիան հաջողված էին ու ջերմորեն ընդունվեցին Շոստակովիչի կողմից։ 1944 թվականին Խաչատրյանը գրում է Հայկական ԽՍՀ օրհներգը։ Քննադատում եւ հետագա գործունեություն (1948) 1947 թվականի դեկտեմբերի կեսերին ագիտացիայի եւ քարոզչության բաժինը (հայտնի որպես ագիտպրոպ) Անդրեյ Ժդանովին՝ Խորհրդային Միության կոմունիստական կուսակցության քարտուղարին, ներկայացում է խորհրդային երաժշտության զարգացման գործընթացում թերությունների մասին փաստաթուղթ։ 1948 թվականի հունվարի 10-ից 13-ը Կրեմլում կայացած կոնֆերանսին ներկա էին 70 երաժիշտներ, կոմպոզիտորներ, դիրիժորներ եւ այլ գործիչներ, որոնք հակասություն էին ունեցել Ժդանովի հետ։ Այսպիսով, Խաչատրյանը եւ մյուս առաջնային կոմպոզիտորները կոմունիստական կուսակցության կողմից մեղադրվում են որպես երաժշտական ֆորմալիզմի ենթադրյալ հետեւորդներ, («երաժշտության տեսակ, որը համարվել է հասարակությանը բավականություն պատճառելու համար չափից դուրս ժամանակակից կամ դժվար»), իսկ նրանց երաժշտությունը անվանվեց «հակաժողովրդական»։ 1947 թվականին սիմֆոնիկ պոեմն էր, որը հետագայում անվանվեց «Երրորդ սիմֆոնիա», որը Խաչատրյանին կուսակցության շրջանակներում պաշտոնապես իրեն փառք բերեց։ Որպես հեգնանք՝ նա գրում է հոկտեմբերյան հեղափոխության 30-ամյակին նվիրված գործ։ Նա ասում է. Երաժշտագետ Բլեյր Ջոնսթոնը համոզված է, որ Խաչատրյանի երաժշտությունը պարունակում էր շատ քիչ, եթե իհարկե ընդհանրապես պարունակում էր, անցանկալի հատկանիշներ, որոնք հանդիպում էին նրա ավելի արկածախնդիր գործընկերների երաժշտությունների մեջ։ Ավելի հավանական էր, որ խորհրդային կոմպոզիտորների միությունում Խաչատրյանի ադմինիստրատիվ դերը ղեկավարության կողմից ընկալվում է որպես քաղաքականապես սխալ երաժշտության հանգրվան, այլ ոչ հենց նրա երաժշտությունը որպես այդիպիսին, որը նրան արժանացրեց 1948 թվականի սեւ ցուցակում տեղ գրավելուն։ 1948 թվականի մարտին Խաչատրյանը Ժդանովի հրամանագրից հետո իր արտիստական «սխալների» համար ներողություն խնդրեց, սակայն նրա երաժշտական ճաշակը, այնուամենայնիվ, փոփոխությունների չենթարկվեց։ Նա որպես «պատիժ» ուղարկվեց Հայաստան, եւ շարունակեց մնալ քննադատված։ 1948 թվականի դեկտեմբերին նա ներվեց Լենինի մասին կենսագրական իր ֆիլմի շնորհիվ։ Հետագա տարիներ (1950-1978) 1950 թվականին Խաչատրյանը սկսում է իր դիրիժորական գործունեությունը եւ սկսած 1950 թվականից իր ալմա մատերում սկսում է դասավանդել կոմպոզիտորական արվեստ (կոմպոզիցիա)։ Հետագայում դասավանդում է Մոսկվայի կոնսերվատորիայում (սկսած 1951 թվականից)։ Նրա մի շարք ուսանողներ դարձել են նշանավոր եւ հանրաճանաչ։ Համալսարանական պրոֆեսոր աշխատելու տարիներին Խաչատրյանն իր ուսանողների մոտ ընդգծում է ժողովրդական երաժշտության դերը եւ իր ուսանողների մեջ սերմանում այն գաղափարը, որ կոմպոզիտորները պետք է կատարելագործեն իրենց ազգային երաժշտական ժառանգությունը։ 1950 թվականին նա սկսում է աշխատել իր երրորդ եւ վերջին բալետի՝ «Սպարտակի» (1950-1954) վրա, որը հետագայում համարվեց նրա՝ միջազգային ճանաչում ստացած վերջին աշխատանքը։ Նա 1954 թվականին ստացավ Խորհրդային Միության ժողովրդական արտիստի կոչում։ «Սպարտակ» բալետը վերամշակվեց 1968 թվականին։ 1956 թվականի դեկտեմբերի 27-ին Խաչատրյանի հայտնի «Սպարտակ»-ը բեմադրվում է Կիրովի բեմում։ Խաչատրյանի 70-ամյակը պաշտոնապես նշվել է Մոսկվայում եւ Երեւանում։ «Սպարտակ» բալետի հաջողություններից հետո մինչեւ 1950-ական թվականները՝ կյանքի մնացյալ տարիներն ավելի քիչ է նվիրում երաժշտություն գրելուն եւ ավելի շատ զբաղվում է ուսուցմամբ, ճանապարհորդությամբ, բյուրոկրատիայով եւ կազմակերպչական աշխատանքներով։ Նա Լատինական Ամերիկայի նահանգների հետ բարեկամության եւ մշակութային համագործակցության խորհրդային ասոցիացիայի նախագահի պաշտոնում ծառայել է 1958 թվականից եւ եղել խորհրդային խաղաղության կոմիտեի անդամ (սկսած 1962 թվականից)։ Խաչատրյանն իր սեփական ստեղծագործությունները ընդգրկող համերգներով շրջագայել է ավելի քան 30 երկրներում, որոնց թվում են արեւելյան դաշինքի պետությունները, Իտալիան (1950), Բրիտանիան (1955, 1977), Լատինական Ամերիկան (1957) եւ Միացյալ նահանգները (1960, 1968). 1968 թվականին մշակութային նշանակալի ուղեւորություն է ունենում դեպի Վաշինգտոն՝ ղեկավարելով ազգային սիմֆոնիկ նվագախումբը՝ իր իսկ ստեղծագործություններից բաղկացած ծրագրով։ Խաչատրյանը կրկին շարունակում է ծառայել որպես ԽՍՀՄ կոմպոզիտորների քարտուղար՝ սկսած 1957 թվականից մինչեւ մահը։ Նա նաեւ պատգամավոր էր Խորհրդային Միության 5-րդ գումարման Գերագույն խորհրդում (1958–1962): Իր կյանքի վերջին քսան տարիներին Խաչատրյանը գրել է երեք համերգային ռապսոդիաներ՝ ջութակի համար (1961-1962), թավջութակի համար (1963), դաշնամուրի համար (1965) եւ սոլո սոնատներ թավջութակի, ջութակի եւ ալտի նվագակցության համար (1970-ականներ)։ Նրա վերջին ստեղծագործությունները հաճախ քննադատվում էին որպես կրկնվող եւ էլեկտրական։ Խաչատրյանը մահացել է Մոսկվայում 1978 թվականի մայիսի 1-ին՝ իր 75 ամյակի շեմին։ Թաղվել է մայիսի 6-ին Երեւանում՝ «Կոմիտասի անվան պանթեոնում»՝ հայազգի այլ մեծերի՝ Կոմիտասի, Իսահակյանի, Սարյանի կողքին։ Նա ապրել է իր որդու՝ Կարենի, դստեր՝ Նունեի, եւ եղբորորդու՝ Կարեն Խաչատրյանի հետ, ով եւս կոմպոզիտոր է։ Անձնական կյանք Առաջին կնոջ հետ Արամ Խաչատրյանը ծանոթացել է 1920-ական թվականների վերջին, ում հետ ամուսնությունից ծնվել է դուստրը՝ Նունեն։ Որոշ ժամանակ անց, ծանոթանալով կոմպոզիտոր Նինա Մակարովայի հետ, ամուսնալուծվել է կնոջից եւ 1933 թվականին ամուսնացել վերջինիս հետ։ 1940 թվականին ծնվել է որդին՝ Կարենը։ Երաժշտություն Խաչատրյանի աշխատանքները ընդգրկում են բալետներ, սիմֆոնիաներ, կոնցերտներ, ֆիլմերի երաժշտություններ եւ այլն։ Երաժշտական քննադատ Էդվարդ Գրինֆիլդն այն կարծիքին է, որ Խաչատրյանը նշանակալի կերպով փայլել է խորհրդային ժամանակակիցների շրջանակում՝ ստեղծելով հստակորեն ճանաչելի ոճ՝ մի բան, որը իր նախորդներն ի վիճակի չեղան անելու։ Նա իր ստեղծագործությունների մեծ մասը ստեղծել է 10 տարվա ընթացքում՝ 1936-1946 թվականներին՝ նախորդելով եւ հաջորդելով երկրորդ համաշխարհային պատերազմը։ 1948 թվականի դատապարտումից եւ իր պաշտոնական վերականգնումից հետո Խաչատրյանն կյանքի վերջին 30 տարիների ընթացքում ստեղծել է միջազգային ճանաչում ստացած բազում ստեղծագործություններ։ Ըստ Ջեյմս Բաքսթի՝ այն, ինչը Խաչատրյանին առանձնացրել է մյուս խորհրդային կոմպոզիտորներից, ազգային հայկական վոկալային եւ գործիքային ժամանակակից նվագախմբային հմտությունների միախառնումն է։ Խաչատրյանի երաժշտությունը բնութագրվում է ակտիվ ռիթմիկ զարգացմամբ, ինչը հանգեցնում է կամ հիմնական բանաձեւի սոսկ կրկնման, կամ այս բանաձեւի շրջանակներում շեշտի խաղի։ Ստեղծագործություններ Բալետներ Խաչատրյանը միջազգային ճանաչում ստացել է իր բալետային երաժշտությամբ։ Նրա երկրորդ բալետը՝ «Գայանեն», էապես վերամշակվել է՝ ի համեմատություն առաջին՝ «Երջանկություն» բալետի։ Ըստ Ռ. Ադալյանի՝ «Գայանեն» եւ «Սպարտակը» նրա ամենալավ ստեղծագործություններն են։ Ըստ Ջոնաթան ՄաքԿոլլումի եւ Էնդի Ներսեսյանի՝ Խաչատրյանի երաժշտությունն այս երկու բալետների համար կարող է զգուշորեն դասվել ամբողջ աշխարհով ամենաճանաչված դասական երաժշտությունների շարքին. փաստ, որ սրանք երեւի միակ գործերն են, որոնց միջոցով աշխարհը իսկապես տեղեկանում է հայկական երաժշտության մասին»։ Էն Հասքինսը «LA Weekly» շաբաթաթերթից ասել է, որ Խաչատրյանը իր անջնջելի հետքն է թողել աշխարհի բալետի վրա։ «Սպարտակը» ճանաչվեց այն ժամանակ, երբ 1970-ականներին BBC հեռուստաալիքը օգտագործեց այն հեռուստաալիքի կողմից նկարահանվող դրամայի սերիաներում։ Դրա կուլմինացիան օգտագործվել է նաեւ «Կալիգուլա» (1979) եւ «Սառցե դարաշրջանը. հալոցք» (2006) ֆիլմերում։ Ջոել Քոենի «The Hudsucker Proxy» («Հադսաքերի փոխանորդը», 1994) ֆիլմում նույնպես հնչել են «Սպարտակի» եւ «Գայանեի» (նաեւ «Սուսերով պար») երաժշտությունները։ «Գայանեի» «Ադաջիոն» օգտագործվել է Սթենլի Կուբրիկի 1968 թ. «2001 թվականի տիեզերական ոդիսականը» ֆիլմում, ինչպես նաեւ մի շարք այլ ֆիլմերում։ Նվագախմբային երաժշտություն Խաչատրյանը գրել է երեք սիմֆոնիա. առաջինը՝ 1934-1935 թվականներին, երկրորդը՝ 1943 թվականին, երրորդը՝ 1947: Նա նաեւ գրել է երեք կոնցերտ՝ Դաշնամուրի կոնցերտ (1936), ջութակի կոնցերտ (1940) եւ թավջութակի կոնցերտ (1946)։ Այլ ստեղծագործություններ Խաչատրյանը գրել է երաժշտական գործողություններ մի քանի պիեսների համար, ինչպես օրինակ՝ «Մակբեթ» (1934, 1955), «The Widow from Valencia» (1940), «Դիմակահանդես» (1941), «Լիր արքա» (1958)։ Նա ստեղծել է մոտ 25 ֆիլմերի երաժշտություն, այդ թվում՝ «Պեպոն (1935)՝ հայկական առաջին հնչունային ֆիլմի համար։ 1950 թվականին նա «Ստալինգրադի ճակատամատ» (1949) ֆիլմի երաժշտության համար արժանանում է ԽՍՀՄ պետական մրցանակի (Ստալինյան մրցանակ)։ Ներշնչանք Երաժշտագետ Մարինա Ֆրոլովա Վոլկերը Խաչատրյանին նկարագրում է որպես միջազգային ճանաչում ստացած միակ խորհրդային կոմպոզիտորի, ով ի հայտ է եկել ազգայնական նախագծից։ Ջեյմս Բաքսթը բնութագրում էր Խաչատրյանի մտքերը հետեւյալ կերպ. Կոմպոզիտոր Տիգրան Մանսուրյանն ասել է, որ Խաչատրյանի երաժշտությունը ներգրավում է ամերիկյան հատկանիշներ եւ ԱՄՆ-ն կոչել է նրա երկրորդ հայրենիք՝ նրա երաժշտական ներշնչանքների, հատկապես՝ լավատեսության զգացողությամբ լի կենսակերպ ունենալու համար։ Հայկական ժողովրդական երաժշտություն Խաչատրյանը լայնորեն ճանաչված է իր ստեղծագործություններում տարբեր էթնիկ խմբերի ազգային երաժշտություններ օգտագործելու համար։ Չնայած Հայաստանում ծնված չլինելու փաստին՝ Խաչատրյանը եղել է առաջին հերթին հայկական կոմպոզիտոր, ում երաժշտական ցուցադրությունները գալիս են հայկական արմատներից։ Նրա ստեղծագործությունների մեծ մասն ունեն հայկական մեղեդային գծեր։ Սակայն նրա ստեղծագործությունները զգալիորեն տարբերվում են ավանդական նվագախմբային ֆոլկլորային թեմաներից»,- գրում է Ռուբեն Փոլ Ադալյանը։ Նա ասում է, որ Խաչատրյանի ստեղծագործությունները ուղեկցվում են Կովկասի պարային երաժշտության վառ ռիթմով եւ հուզիչ տեմպով, միեւնույն ժամանակ դրանք օրիգինալ ստեղծագործություններ են, որոնք վերամշակվում են նոր գործիքավորումների եւ եվրոպական երաժշտական կանոններին համապատասխան կանոններով՝ արդյունքում կոմպոզիտորին հատուկ երաժշտության ստեղծման։ Խաչատրյանը ներշնչվել է ազգային երգերի հավաքագրող, երաժշտագետ Կոմիտասից, Ալեքսանդր Սպենդիարյանից ու Ռոմանոս Մելիքյանից։ Խաչատրյանը գիտակցում էր, որ Կոմիտասը միայնակ հիմք է դրել Հայկական երգարվեստի դասական ավանդույթների։ Կոմիտասի մասին 1969 թվականին լույս տեսած մի հոդվածում Խաչատրյանը անվանում է նրան «մեծագույն ուսուցիչ»։ Նրա ծրագրերը՝ գրելու օպերա հայ ժողովրդի՝ ամբողջ աշխարհում ցրված լինելու ողբերգական ճակատագրի, նրանց տառապանքների ու պայքարի վերաբերյալ երբեք չիրականացան։ Նրա հայկական ռապսոդիան նվագախմբի եւ փողային գործիքների համար՝ նախատեսված մոտ ընկեր Լարի Ադլերի եւ Չիկագոյի սիմֆոնիկ նվագախմբի համար մնաց անավարտ։ Չնայած մտադրությանը, ոգին միշտ գոյություն ունի։ Խաչատրյանը շեշտը դրել է իր հայկական արմատների վրա՝ ասելով. Հայտնի կոմպոզիտոր Էդուարդ Միրզոյանը մի առիթով Արամ Խաչատրյանի մասին ասել է. Այլ ժողովրդական երաժշտություն Համալսարանական տարիներին Խաչատրյանը հայկական, ռուսական, հունգարական, թուրքական եւ այլ ժողովրդական երգեր է արտագրել (տառադարձել)։ Այս կայացած ստեղծագործություններում Խաչատրյանը օգտագործել է կովկասյան երաժշտության տարրեր։ Նրա առաջին բալետը՝ «Երջանկությունը», իր մեջ պարունակում է ուկրաինական, վրացական, հայկական, ռուսական պարեր եւ լեզգինկա՝ մի շարք կովկասցիների էներգետիկ պար։ «Պարահանդեսը» ներառում է «Մազուրկա»՝ լեհական ժողովրդական պար։ «Գայանե» բալետը, ինչպես իր նախկինը, իրենից ներկայացնում է «Լեզգինկա» «Գայանեի» երկրորդ ակտը լցված է քրդական պարերով»։ Ռուսական դասական երաժշտություն Խաչատրյանը երաժշտագետների կողմից նշվում է որպես ռուսական դասական ավանդույթների հետեւորդ։ Ըստ Տորոնտոյի սիմֆոնիկ նվագախմբի՝ Խաչատրյանը 20-րդ դար է բերում գունագեղ, ժողովրդական երգերից ներշնչված ոճով 19-րդ դարի այդպիսի ռուսական կոմպոզիտորներին, ինչպիսիք են Դմիտրի Կորսակովը եւ Պյոտր Չայկովսկին։ Կոմպոզիտորների հնգյակի նման, հատկապես Ալեքսանդր Բորոդինը եւ Նիկոլայ Ռիմսկի-Կորսակովը, ում ստեղծագործությունները նրա համար որոշ դեպքերում օրինակ են ծառայել, Խաչատրյանը ուշադրությունը սեւեռել էր տարբեր եվրոպական ծագման դասական ոճերում արեւելյան նյութերին։ Բայց Խաչատրյանի մշակութային ինքնությունը եւ խորհրդային շրջանակներում երաժշտական խիստ վերապատրաստումը թույլ տվեցին նրան թափանցելու արեւելյան եւ կովկասյան երաժշտության ավելի խորը շերտեր եւ իր հասունացած գործերում (ներառյալ բալետները) ընդգրկել դրանք ավելի լիարժեք կերպով։ «Երբեք իրեն ռուսական երաժշտության ավանդույթներից հեռու չգնալով՝ Խաչատրյանը, միասին հավաքելով բոլոր տարբեր ավանդույթները մեկ հիմնական ընդհանրացման մեջ, Մոսկվայում սկսեց արժեւորվել որպես ողջ խորհրդային արեւելքի խոսափող»,- եզրակացնում է Մարիա Ֆրոլովա Վոլկերը։ Ժառանգություն Ճանաչում Խաչատրյանը համարվում է Խորհրդային Միության առաջատար կոմպոզիտորներից։ Դմիտրի Շոստակովիչի եւ Սերգեյ Պրոկոֆեւի հետ մեկտեղ նա մշտապես նշվել է որպես խորհրդային ժամանակաշրջանի երեք մեծագույն կոմպոզիտորներից մեկը։ Դեռ 1957 թվականին Time ամսագիրը Պրոկոֆեւին, Շոստակովիչին եւ Խաչատրյանին անվանեց «Խորհրդային Միության երեք ժամանակակից հսկաներ»։ Նրանք հավաքական կերպով հաճախ անվանվում են խորհրդային երաժշտության «տիտաններ»։ «Հայտնի չէ, պատմությունը կսատարի այն գաղափարը, որ Խաչատրյանը իր կյանքի ընթացքում եղել է խորհրդային կոմպոզիտորների շարքում երրորդը՝ Շոստակովիչից եւ Պրոկոֆեւից հետո, թե՝ ոչ»,- գրել է երաժշտական քննադատ Ռոնալդ Քրայթոնը 1978 թվականին։ Ըստ Լոս Անջելեսի ֆիլհարմոնիկ նվագախմբի՝ նրա ստեղծագործությունները նույն միջազգային հեղինակությունը չէին վայելում, ինչ Շոստակովիչի եւ Պրոկոֆեւի ստեղծագործությունները։ Բացի նախորդ երկուսից եւ Դմիտրի Կաբալեւսկուց, Արամ Խաչատրյանը եղել է այն քչերից, ով հայտնի է դարձել միջազգային ավելի լայն հանրության»։ Ըստ երաժշտության պատմաբան Հարլոու Ռոբինսոնի՝ «պրոլետարիատի ակունքները, ոչ ռուսական էթնիկ ծագումը եւ խորհրդային մարզումը նրան խորհրդային բազմազգ մշակութային դիմագծի հզոր խորհրդանիշ են դարձրել, մի դիմագիծ, որը արտիստին թույլ էր տալիս գործել թե՛ տանը, թե՛ արտասահմանում։ Ի տարբերություն Պրոկոֆեւի եւ Շոստակովիչի՝ Խաչատրյանը ամբողջությամբ եղել է խորհրդային երաժշտության եւ պարի հիմնադիրը։ Ջոզեֆ Վուդարդը Los Angeles Times թերթում նշում է, որ նա «երկար ժամանակ Խաչատրյանի մասին մտածել է որպես 20-րդ դարի «թեթեւ քաշային» կոմպոզիտորի, մինչդեռ դասական երաժշտության հեռարձակող Նորման Գիլիլանդը նրան նկարագրում է որպես «20-րդ դարի «մեծ» կոմպոզիտոր»։ 2003 թվականի տված հարցազրույցի ժամանակ դիրիժոր Մարին Ալսոփը արտահայտել է կարծիք, որ Խաչատրյանը «շատ թերակատարված կոմպոզիտոր է, ինչ-որ բան նաեւ թերագնահատվում է»։ Նա ասել է. «Նրա երաժշտությունը, իհարկե, մի փոքր ունի 20-րդ դարի ձայնին հատուկ նյարդայնացնող բնույթ, աններդաշնակություններ են ի հայտ գալիս»։ Բայց միեւնույն ժամանակ այն միավորում է հրաշալի նեոռոմանտիզմը եւ հարուստ նվագախումբը ու ավելի ֆորմալ մոտեցումը, այսպիսով կարծում եմ Խաչատրյանը այժմ կարող է արդիական լինել։ Ըստ The Guardian ամսագրի խմբագիր Թիմ Էշլիի՝ Հայաստանում Խաչատրյանը եղել է 20-րդ դարի ամենաճանաչված հայ կոմպոզիտորը եւ խորհրդային Հայաստանի մշակույթի ամենաճանաչված ներկայացուցիչը։ Նրան նկարագրել են որպես «հայկական ամենակարեւոր կոմպոզիտոր», հայ «Չայկովսկին», եւ ոմանց կողմից համարվել է 20-րդ դարի հայկական մշակույթի կենտրոնական դեմք»։ Նա մնում է միակ հայ կոմպոզիտորը, ով հասնում է միջազգային մեծ նշանակության։ Արամ Խաչատրյանը եղել է առաջին եւ վերջին հայ կոմպոզիտորը, ով հասել է համաշխարհային ճանաչման Խաչատրյանը բարձր է գնահատվում Հայաստանում եւ համարվում է «ազգային հարստություն»։ Խաչատրյանը հայերի կողմից ընդունվում եւ հարգվում է որպես «հայտնի զավակ, ով վաստակել է համաշխարհային ճանաչում»։ Շահան Արծրունին Խաչատրյանին նկարագրել է որպես «Հայաստանի մշակույթի երաժշտական դեսպան»։ Նա մեծ ազդեցություն է ունեցել Հայաստանի 20-րդ դարի երաժշտական զարգացման վրա։ «Իրականում նա միանգամից օրինակ դարձավ երիտասարդ կոմպոզիտորների համար, ինչպես նաեւ դարձավ Հայաստանի հերոս»,- ասում է Մայա Փրիթսքերը։ Խաչատրյանի ազդեցությունը կարելի է նկատել հայկական դասական երաժշտության բոլոր ուղղություններում (սիմֆոնիկ եւ կամերային)՝ գումարելով ուշխորհրդային շրջանի նշանակալի կոմպոզիտոր Առնո Բաբաջանյանին։ Նրա յուրօրինակ սիմֆոնիկ մեկնաբանությունները ներշնչել են Երվանդ Միրզոյանին, Կոնստանտին Օրբելյանին եւ այլոց։ Խաչատրյանը հիշատակվում է հայկական երաժշտությունը համաշխարհային ճանաչման հասցնելու համար։ Բանաստեղծ Համո Սահյանը Խաչատրյանի մասին ասել է. «Նա դարձել է մեր փոքր լինելու առասպելի մեծ հերքում, դարձել է մեր փոքր ժողովրդին մեծերի հետ չափելու խորհրդանիշ... դարձել է մեր քաղաքակրթության վկայականը»։ Հետմահու պարգեւներ եւ հարգանքի տուրք Երեւանի Օպերային թատրոնի ֆիլհարմոնիկ դահլիճը սկսած 1978 թվականից պաշտոնապես կոչվում է «Արամ Խաչատրյանի անվան մեծ համերգասրահ»։ Երեւանում 1982 թվականին բացվել է Խաչատրյանի տուն-թանգարանը։ Իր կյանքի օրոք կոմպոզիտորը հասցրեց միայն ծանոթանալ ապագա թանգարանի էսքիզներին եւ խորհուրդներ տալ հայտնի ճարտարապետ Էդուարդ Ալթունյանին, որին կառավարության կողմից հանձնարարված էր կազմել տուն-թանգարանի նախագիծը։ Թանգարանի հիմքը հանդիսացավ այն առանձնատունը, որտեղ ապրում էր Ա. Խաչատրյանի ավագ եղբայրը՝ Վաղինակը, իր ընտանիքի հետ։ Հենց այդտեղ էր հաճախ իջեւանում կոմպոզիտորը, երբ ժամանում էր Երեւան։ Առանձնատունը պահպանվել է անփոփոխ, իսկ նրան համալրող տուն-թանգարանի երկհարկանի շենքը կառուցվել է այգու տարածքում։ Երաժշտական մի շարք դպրոցներ անվանված են Խաչատրյանի անունով։ Այդպիսի դպրոցներ կան Վրաստանում, Մոսկվայում (հիմնված 1967 թվականին, անվանակոչված 1996 թվականին), Երեւանում, Լեռնային Ղարաբաղի հանրապետության Մարտունի քաղաքում, ԱՄՆ Մասաչուսեթս նահանգում, Վոթերթաունում (գործում է Համազգային հայկական կրթական եւ մշակութային ընկերության շնորհիվ)։ Խաչատրյանի անունով են կոչված փողոցներ Երեւանում, Թբիլիսիում, Մոսկվայում, Աստանայում (Ղազախստան) եւ Սիմֆերոպոլում (Ղրիմ)։ Նիժնի Նովգորոդում արվեստի դպրոցը 2015 թվականից կրում է Արամ ծաչատրյանի անունը։ 2021 թվականի օգոստոսին դպրոցի բակում տեղադրվել է Միքայել Սողոյանի հեղինակած Արամ Խաչատրյանի կիսանդրին։ 1999 թվականի հուլիսի 31-ին Խաչատրյանի՝ 3,5 մետր բարձրություն ունեցող արձանը 19-րդ դարի ռեալիստական ոճով, քանդակված Յուրի Պետրոսյանի կողմից, հանդիսավոր բացվել է Խաչատրյանի անվան Երեւանի ֆիլհարմոնիկ համերգասրահի առջեւ՝ Երեւանի օպերայի եւ թատրոնի շենքի հետնամասում ՀՀ 2-րդ նախագահ Ռոբերտ Քոչարյանի, Ազգային ժողովի նախագահ Կարեն Դեմիրճյանի, բանաստեղծուհի Սիլվա Կապուտիկյանի ներկայությամբ։ Խաչատրյանի արձանը, որը քանդակել է Գեորգի Ֆրանգուլյանը, 2006 թվականի հոկտեմբերի 31-ին ներկայացվել է Մոսկվայում։ Հյուրերի շարքում են եղել նախագահ Ռոբերտ Քոչարյանը, Մոսկվայի քաղաքապետ Յուրի Լուժկովը եւ Ռուսաստանի առաջին տիկին Լյուդմիլա Պուտինան։ 2013 թվականի ապրիլի 30-ին՝ նրա 110 ամյակի կապակցությամբ Երեւան քաղաքի Արաբկիր վարչական շրջանում՝ Խաչատրյանի անունը կրող փողոցում, կանգնեցվել է քանդակագործ Գեւորգ Գեւորգյանի կողմից քանդակված կիսանդրին։ 1998 թվականին Հայաստանի Հանրապետության կենտրոնական բանկը թողարկել է հայկական 50 դրամանոց թղթադրամ, որը պատկերում էր Խաչատրյանի դիմանկարը եւ Երեւանի օպերայի թատրոնի շենքը։ Հակառակ կողմում պատկերված է «Գայանե» բալետից դրվագ եւ Արարատ լեռը։ Այն գործածության մեջ մնացել է մինչեւ 2004 թվականը, այնուհետեւ փոխարինելու եկան մետաղադրամները։ Խաչատրյանը միակ կոմպոզիտորն է, ով պատկերվել է հայկական դրամի վրա։ 1983 թվականին «Երեւան» ստուդիան Խաչատրյանի մասին թողարկեց փաստագրական ֆիլմ։ 2003 թվականին Խաչատրյանի մասին 83 րոպե տեւողությամբ փաստագրական յուրօրինակ ֆիլմ է նկարահանում Էրիկ Բոգոսյանը։ Ֆիլմը 2003 թվականին Հոլիվուդյան ֆիլմերի փառատոնում հաղթել է «լավագույն փաստագրական ֆիլմ» անվանակարգում։ 2004 թվականին ռուսական պետական «Կուլտուրա» հեռուստաալիքը Արամ Խաչատրյանի մասին նկարահանել է փաստագրական ֆիլմ եւ կոչել այն «Խաչատրյանի դարը»։ 1993 թվականին Երեւանում կայացել է «Արամ Խաչատրյան-93» սիմֆոնիկ երաժշտության փառատոնը։ Արամ Խաչատրյան միջազգային մրցույթը Երեւանում տեղի է ունենում ամեն տարի՝ սկսած 2003 թվականից։ 2009 թվականին Ռուսաստանի ավիափոխադրող Աերոֆլոտ ընկերությունն իր Airbus A319-112 ինքնաթիռներից մեկը անվանեց Խաչատրյանի անունով։ 2013 թվականին UNESCO կազմակերպությունը հավաքագրում է Խաչատրյանի ձեռագիր նոտաների եւ ֆիլմերի երաժշտությունների հավաքածու եւ գրանցում դրանք «Աշխարհի հիշողության գրանցամատյանում»։ Աստղագիտության մեջ Արամ Խաչատրյանի անունն է կրում (4802) Խաչատուրյան աստերոիդը։ ԵՒ այլն Խաչատրյանի գործերը ՅՈՒՆԵՍԿՕ-ի «Աշխարհի հիշողություն» ծրագրում 2013 թվականի հունիսի 18-ին ՅՈՒՆԵՍԿՕ-ի «Աշխարհի հիշողություն» ծրագրի կոմիտեի նիստում ՅՈՒՆԵՍԿՕ-ի Գլխավոր տնօրենի որոշմամբ եւ Միջազգային խորհրդատվական կոմիտեի եզրակացության հիման վրա ծրագրի հիշողության համաշխարհային միջազգային ռեգիստրում () գրանցվել են «Արամ Խաչատրյանի ձեռագիր նոտաները եւ կինոերաժշտությունը»։ Պարգեւներ եւ կոչումներ Խորհրդային Միություն Սոցիալիստական աշխատանքի հերոս (1973) Լենինի շքանշաններ (1939, 1963, 1973) ԽՍՀՄ ժողովրդական արտիստ (1954), Ռուսաստանի ԽՖՍՀ (1947), Հայկական ԽՍՀ (1955), Վրացական ԽՍՀ (1963), Ադրբեջանական ԽՍՀ (1973) ժողովրդական արտիստ Հայկական ԽՍՀ արվեստի վաստակավոր գործիչ (1938), Ռուսաստանի ԽՖՍՀ (1944), Ուզբեկական ԽՍՀ (1967) Աշխատանքային կարմիր դրոշի շքանշան (1945, 1966) Հոկտեմբերյան հեղափոխության շքանշան (1971) Լենինյան մրցանակ (1959)՝ «Սպարտակ» բալետի համար ԽՍՀՄ պետական մրցանակ (1941 թվականին ջութակի կոնցերտի համար, 1943 թվականին «Գայանե» բալետի, 1946 թվականին երկրորդ սիմֆոնիայի, 1950 թվականին «Ստալիգրադի ճակատամարտը» ֆիլմի համար, 1971 թվականին ռապսոդիաների համար (ջութակ եւ նվագախումբ, դաշնամուր եւ նվագախումբ, թավջութակ եւ նվագախումբ) Գյումրու պատվավոր քաղաքացի (1964) Այլ պարգեւներ Միացյալ արաբական հանրապետության գիտության շքանշան (1961, «for outstanding musical achievements») Հռոմի Հովհաննես XXIII պապի մեդալ (1963) Իրանի շահի մեդալ (1965) Լեհաստանի մշակույթի վաստակավոր գործիչ (1972, «Լեհական մշակույթում ունեցած ավանդի համար») Ordre des Arts et des Lettres (ֆրանսերեն) եւ կոմանդորի կոչում (1974) Ակադեմիական կոչումներ Երաժշտության պրոֆեսոր՝ 1950 Իտալիայի Հռոմի Accademia Nazionale di Santa Cecilia ակադեմիայի պատվավոր անդամ՝ 1960 Գերմանիայի Դեմոկրատական Հանրապետության մշակույթի ակադեմիայի թղթակից անդամ՝ 1961 Մեքսիկայի Conservatorio Nacional de Música կոնսերվատորիայի վաստակավոր պրոֆեսոր՝ 1960 Հայաստանի ԽՍՀ գիտությունների ակադեմիայի Լիիրավ անդամ (ակադեմիկոս)՝ 1963 ՀԽՍՀ գիտությունների ակադեմիայի մշակույթի դոկտոր (մշակութաբանության դոկտոր)՝ 1965 Գրականության ցանկ Գրքեր եւ գրքերի գլուխներ Բառարանային եւ հանրագիտարանային հոդվածներ ; նաեւ օնլայն՝ AllMusic Ամսագրերի եւ թերթերի նյութեր Նշումներ Ծանոթագրություններ Արտաքին հղումներ Արամ Խաչատրյան՝ աշխարհի հայազգի մուսան Գրիգոր Գուրզադյան. Արամ Խաչատրյանը տարերք է ու երեւույթ Արամ Խաչատրյանի վիրտուալ թանգարան 1967 Խաչատրյանի դիմանկարը։ Լուսանկարիչ Հորստ Տապե Getty Images-ում Երաժշտությունը զոհեր է պահանջում. Արամ Խաչատրյան Արամ Խաչատրյանի տուն - թանգարան Հայ կոմպոզիտորներ ՀՀ ԳԱԱ ակադեմիկոսներ Անձինք թղթադրամների վրա Հայ աթեիստներ Հայ ակադեմիկոսներ Կոմպոզիտորներ այբբենական կարգով Օրհներգերի հեղինակներ Գյումրու պատվավոր քաղաքացիներ ԽՍՀՄ կոմպոզիտորների միության անդամներ ԽՄԿԿ անդամներ ԽՍՀՄ ԳԽ 5-րդ գումարման պատգամավորներ Հայ ուսուցիչներ Խորհրդահայեր Անձինք նամականիշերի վրա 20-րդ դարի դասական կոմպոզիտորներ Խորհրդային հասարակական գործիչներ Արամ Խաչատրյան


ՀՀ ներքաղաքական կայունությունից է կախված նաեւ Արցախի անվտանգությունը. ԱՀ Նախագահը՝ ՀՀ ԱԺ խմբակցությունների ներկայացուցիչներին | ԱՐՄԵՆՊՐԵՍ Հայկական լրատվական գործակալություն ՀՀ ներքաղաքական կայունությունից է կախված նաեւ Արցախի անվտանգությունը. ԱՀ Նախագահը՝ ՀՀ ԱԺ խմբակցությունների ներկայացուցիչներին 20:36, 4 Մայիս, 2018 ԵՐԵՎԱՆ, 4 ՄԱՅԻՍԻ, ԱՐՄԵՆՊՐԵՍ: Արցախի Հանրապետության Նախագահ Բակո Սահակյանը մայիսի 4-ին ընդունել է Հայաստանի Հանրապետության Ազգային ժողովի պատվիրակությանը, որի կազմում էին «ՀՀԿ», «Ծառուկյան», «Ելք», «ՀՅԴ» խմբակցությունների ներկայացուցիչները: Ինչպես «Արմենպրես»-ին տեղեկացրին Արցախի Հանրապետության նախագահի աշխատակազմի տեղեկատվության գլխավոր վարչությունից, քննարկվել են հայկական երկու պետությունների ներքին եւ արտաքին քաղաքականությանը վերաբերող մի շարք հարցեր:


Քրիստոսի անվան մասին • Հոգեւոր կայքէջ Քրիստոսի անվան մասին 20 Հոկտեմբերի, 2016 Տեր Համբարձում Մանուկ Հիսուսին ծննդյան ութերորդ օրը տաճարում թլփատեցին եւ անուն դրեցին (Ղուկ. 2.21)։ Ըստ հրեական օրենքի` ութ օրեկանը լրացած երեխաներին տանում էին տաճար, արու զավակներին թլփատում եւ անվանակոչում։ Թլփատությունը հուշում էր, որ մարդը պետք է հեռու մնա իր մարմնի մեղավոր հաճույքներից եւ կրքերից. Հին Կտակարանի մարդը նախ մարմնականին վերաբերող ըմբռնումների միջոցով պետք է բարձրանար դեպի հոգեւորը։ Սակայն այժմ, երբ Նոր Կտակարանի ժամանակներում մենք ունենք սրտի թլփատությունը, այսինքն` այն գիտակցությունը, որ պետք է հրաժարվենք մեղավոր ու ստոր հաճույքներից, այլեւս կարիք չունենք մարմնավոր թլփատության, ինչպես որ ուսուցանում է Պողոս առաքյալը` հիմնվելով մարգարեի խոսքերի վրա, թե` ձեր սրտի անթլփատությո՜ւնը թլփատեցեք (Հռ. 2.29, Երեմ. 4.4)։ Ավետարանում գրված է, որ մանկացյալ Աստվածորդուն կոչեցին Հիսուս, ինչպես, որ պատվիրել էր հրեշտակը (Մատթ. 1.21)։ Հիսուս անունը հրեական Հեսու անվան հունարեն տարբերակն է։ Հեսու անունով Հին Կտակարանից հայտնի է հրեաների ամենամեծ գործիչներից մեկը` Նավեի որդի Հեսուն։ Նրա սկզբնական անունն էր Օսես, որը նշանակում է ազատություն: Նա քանանացիների երկիր ուղարկված հետախույզներից էր (Թվեր 13.9), Մովսեսի կողմից ընտրվել էր իբրեւ իր օգնականը։ Հետագայում աստվածային հայտնությամբ Մովսեսն իմացավ, որ Հեսուն է հաջորդելու իրեն եւ նա պետք է հրեաներին առաջնորդի ավետյաց երկիր։ Եվ Մովսեսն անվանափոխեց իր օգնականին (Թվեր 13.17)` նրա Օսիա կամ Օսես անվանն ավելացնելով Աստծո Եհովա անունը, որով առաջացավ Հեսու անունը կամ եբրայական ավելի ճիշտ արտասանությամբ` Հեշուա, որ նշանակում է Տերը փրկում է։ Իսկ Քրիստոս նշանակում է օծյալ։ Հետեւաբար Տիրոջ Հիսուս Քրիստոս անունը եւս ցույց տալիս, որ Նա է օծյալ Փրկիչը համայն մարդկության։ Եկեղեցական հեղինակները նմանություն են տեսնում Հիսուս Քիստոսի եւ Հեսուի միջեւ։ Ըստ նրանց` Հեսուի առաջնորդությամբ հրեաների մուտքը ավետյաց երկիր խորհրդանշում էր Քրիստոսի առաջնորդությամբ հավատացյալների մուտքը Երկնքի Արքայություն։ Մեր Եկեղեցու աստվածաբան հեղինակներից Կաթողիկոս Ղազար Ջահկեցին հատուկ ուշադրություն է հրավիրում Տիրոջ անվան արտասանության վրա։ Նա գրում է, որ մեր Եկեղեցու վարդապետության համաձայն` չի կարելի Փրկչին կոչել միայն Հիսուս անունով, որովհետեւ այդ անունը գործածվում է նաեւ հասարակ մարդկանց համար։ Այս անունը կարող են ունենալ նաեւ սովորական ավազակները, եւ մենք պետք է հատուկ ձեւով գործածենք Հիսուս անունը` ցույց տալու համար նրա աստվածությունը կամ տարբերությունը սովորական մարդկանցից։ Սա շատ լավ երեւում է հատկապես Պիղատոսի խոսքերից. «Այս երկուսից որի՞ն էք ուզում, որ ձեզ համար արձակեմ. Հեսու Բարաբբայի՞ն, թէ՞ Հիսուսին` Քրիստոս կոչվածին» (Մատթ. 27.17): Զարմանալի է, բայց զուգադիպությամբ Քրիստոսի փոխարեն ազատ արձակվող ավազակ Բարաբբայի անունը եւս ՀեսուՀիսուս էր: Ինչպես նաեւ Բարաբբայի անվան նմանությունը Տիրոջ անվանը երեւում է ավազակի անվան թարգմանությունից: Եբրայերենում բար նշանակում է որդի, իսկ աբբա` հայր, հետեւաբար, Բարաբբա թարգմանվում է հոր որդի, եւ Քրիստոս եւս ճանաչվում է որպես Բարձրյալ Հոր Որդի: Ադամ քահանա Մակարյան, «Քրիստոնեության իսկությունը» (գիտելիքներ հավատացյալներին)


text: Մայիսի 7, տարվա 137-րդ (նահանջ տարիներին՝ 138-րդ) օրն է։ Տարվա ավարտին մնում է 228 օր։ Դեպքեր 352 - Լիբերիոսը դառնում է Հռոմի պապ (մինչեւ՝ 366 թ.)։ 1395 - ձիավարության վթարի հետեւանքով մահանում է Հունգարիայի իշխող թագուհի Մարիան` թողնելով գահը իր ամուսնուն` Սիգիզմունդ Լյուքսեմբուրգցուն։ 1639 - Իրաքի սահմանագլխին գտնվող Զեհաբ կամ Զոհաբ գյուղի մոտ Թուրքիայի եւ Պարսկաստանի միջեւ կնքվում է հաշտության պայմանագիր, որով ավարտվում են թուրք-պարսկական երկարատեւ պատերազմները։ 1642 - հիմնվեց կանադական Մոնրեալ քաղաքը։ 1718 - անգլիացի իրավաբան Ջեյմս Պակլը արտոնագրեց աշխարհում առաջին գնդացիրը։ 1814 - կարճ ժամանակով անկախացած Նորվեգիայում ընդունվում է ներկայումս գործող սահմանադրությունը։ 1858 - Մատթեոս Ա Կոստանդնուպոլսեցին ընտրվեց Ամենայն հայոց կաթողիկոս։ 1890 - Հռոմում տեղի ունեցավ Պիետրո Մասկանիի Գեղջկական ասպետություն օպերայի պրեմիերան։ 1916 - Մեծ Բրիտանիան առաջին պետությունը դարձավ, որն անցավ ամառային ժամանակի։ 1978 - Շվեյցարիայում Չառլի Չապլինի մարմինը երկրորդ անգամ հուղարկավորեցին մոտ 2 մ հաստությամբ բետոնի տակ Ծնունդներ 1895 - Սմբատ Դանիելյան, հայ զինվորական գործիչ, գվարդիայի գնդապետ (1940), դիվիզիայի հրամանատար։ 1899 - Անիտա Կոնտի (Կարագոշյան), ազգությամբ հայ, ֆրանսիացի բնախույզ, առաջին կին օվկիանոսագետը։ 1904 - Ժան Գաբեն, ֆրանսիացի թատրոնի եւ կինոյի հայտնի դերասան, Պատվավոր լեգեոնի շքանշանակիր։ 1917 - Անդրանիկ Մանուկյան, Խորհրդային Միության հերոս (փետրվարի 27, 1945), գվարդիայի կապիտան։ 1946 - Գալինա Ստարավոյտովա, ռուս քաղաքական եւ պետական գործիչ, միջազգային հարաբերությունների մասնագետ, իրավապաշտպան, պատմական գիտությունների թեկնածու։ 1979 - Արմեն Օհանյան (արձակագիր), հայ արձակագիր, հրապարակախոս։ 1991 - Քրիստինե Մանգասարյան, հայ ֆուտբոլիստ։ Մահեր 1910 - Դիմիտրի Պուտնիկովիչ, սերբ մանկավարժ, գրող։ 1966 - Վահրամ Ալազան, հայ բանաստեղծ, արձակագիր, գրական-հասարակական գործիչ։ 1978 - Արմին Վեգներ, գերմանացի գրող, մարդասեր։ 2010 - Մուխրան Մաճավարիանի, վրացի բանաստեղծ։ Տոներ


Լրատվություն Շնորհավորական 02.09.2014 / Նախագահ Սերժ Սարգսյանը շնորհավորական ուղերձ է հղել Վիետնամի Նախագահ Չիոնգ Տան Շանգին Նախագահ Սերժ Սարգսյանն այսօր շնորհավորական ուղերձ է հղել Վիետնամի Սոցիալիստական Հանրապետության Նախագահ Չիոնգ Տան Շանգին՝ երկրի ազգային տոնի՝ Անկախության օրվա առթիվ: 01.09.2014 / Նախագահ Սերժ Սարգսյանը շնորհավորական ուղերձ է հղել Սլովակիայի Նախագահ Անդրեյ Կիսկային Նախագահ Սերժ Սարգսյանն այսօր շնորհավորական ուղերձ է հղել Սլովակիայի Հանրապետության Նախագահ Անդրեյ Կիսկային՝ երկրի ազգային տոնի՝ Սահմանադրության օրվա առթիվ: 20c7 01.09.2014 / Նախագահ Սերժ Սարգսյանը շնորհավորական ուղերձ է հղել Ուզբեկստանի Նախագահ Իսլամ Քարիմովին Նախագահ Սերժ Սարգսյանն այսօր շնորհավորական ուղերձ է հղել Ուզբեկստանի Հանրապետության Նախագահ Իսլամ Քարիմովին՝ երկրի ազգային տոնի՝ Անկախության օրվա առթիվ: 01.09.2014 / Նախագահ Սերժ Սարգսյանի ուղերձը Գիտելիքի օրվա կապակցությամբ Սիրելի՛ աշակերտներ, ուսուցիչներ եւ ծնողներ, Հարգելի՛ ուսանողներ եւ դասախոսներ, Շնորհավորում եմ ձեզ Գիտելիքի օրվա եւ ուսումնական տարվա մեկնարկի կապակցությամբ: Մշակույթն ու դպրությունը մեր ժողովրդի դարավոր ընթացքի այցեքարտն են եղել: Անգամ ամենադժվարին պայմաններում հայերս չենք հրաժարվել գիտակրթական առաջընթացից եւ եղել ենք ամենագրասերներից մեկը տարածաշրջանում: Հայ ժողովրդի այդ բնատուր առաջադիմական ավանդույթների շնորհիվ մենք հասել ենք որակապես նոր հանգրվանի: Կրթության որակի... 31.08.2014 / Նախագահ Սերժ Սարգսյանը շնորհավորել է անվանի ուռուցքաբան Հայրապետ Գալստյանին` ծննդյան 75-րդ տարեդարձի առթիվ Նախագահ Սերժ Սարգսյանը շնորհավորել է Առողջապահության նախարարության Վ. Ֆանարջյանի անվան ուռուցքաբանության ազգային կենտրոնի տնօրեն, ԳԱԱ թղթակից անդամ, բժշկական գիտությունների դոկտոր, պրոֆեսոր Հայրապետ Գալստյանին` ծննդյան 75-րդ տարեդարձի կապակցությամբ: «Մեծ է Ձեր ներդրումը Հայաստանում բժշկագիտության, մասնավորապես ուռուց-քաբանության զարգացման գործում: Ձեր թե՛գործնական եւ թե՛ տեսական աշխատանքները հարստացրել են Հայաստանի բժիշկների զինանոցը, բարձրացրել մեր գիտության միջազգային... 31.08.2014 / Նախագահ Սերժ Սարգսյանը շնորհավորական ուղերձ է հղել Ղրղզստանի Նախագահ Ալմազբեկ Աթամբաեւին Նախագահ Սերժ Սարգսյանն այսօր շնորհավորական ուղերձ է հղել Ղրղզստանի Հանրապետության Նախագահ Ալմազբեկ Աթամբաեւին՝ երկրի ազգային տոնի՝ Անկախության օրվա առթիվ:


text: Ազգային անվտանգության ծառայությունը (ԱԱԾ) տեղեկացնում է, որ բացահայտվել է կեղծ փաստաթղթերի պատրաստման եւ իրացման հանցավոր գործողությունների շարք: «Երեւանում, ինչպես նաեւ Հայաստանի տարբեր մարզերում, բազմաթիվ քաղաքացիների տրանսպորտային միջոցների տեխնիկական զննության կեղծ կտրոններ վաճառելու դեպքի առթիվ հարուցված քրեական գործի շրջանակներում, ապրիլի 20-ին Երեւանի տեխզննման կետերում, առանձին համայնքների վարչական շենքերի վարձակալված սենյակներում, որոշ քաղաքացիների բնակարաններում կատարված թվով 19 միաժամանակյա խուզարկությունների արդյունքում հայտնաբերվել է տեխնիկական զննության հազարից ավելի կեղծ կտրոն, գործի համար նշանակություն ունեցող փաստաթղթեր եւ էլեկտրոնային կրիչներ», - ասված է հաղորդագրությունում։ ԱԱԾ-ն տեղեկացնում է, որ նախաքննության ընթացքում ձեռք բերված լրացուցիչ տվյալների հիման վրա հայտնաբերվել է նաեւ տպարանը, որտեղ պատրաստվել են տեխզննման կեղծ կտրոնները: «Հարուցված քրեական գործով ինը անձի առաջադրվել են մեղադրանքներ, որոնցից ութի նկատմամբ որպես խափանման միջոց կալանք է կիրառվել: Միջոցներ են ձեռնարկվում իրացված կեղծ կտրոնների իրական թիվը եւ պատճառված վնասի չափը ճշտելու, ինչպես նաեւ հանցագործության բոլոր մասնակիցներին բացահայտելու ուղղությամբ», - ասված է հաղորդագրությունում Տրանսպորտային միջոցների տեխնիկական զննության կեղծ կտրոնների վաճառքը հետագայում բացառելու եւ դրա հետ կապված անհարկի քաշքշուկներից, նյութական կորուստներից քաղաքացիներին զերծ պահելու նպատակով, Ազգային անվտանգության ծառայությունը կոչ է անում ձեռնպահ մնալ տեխնիկական զննության կտրոնները համայնքների վարչական շենքերում վարձակալած սենյակներից, ապահովագրական ընկերությունների գրասենյակներից, տեխզննման կետերից, ինչպես նաեւ անհատներից գնելու արատավոր պրակտիկայից եւ հորդորում է սահմանված կարգով դրանք ձեռք բերել բացառապես Հայաստանի բանկերից: Քրեական գործով նախաքննությունը շարունակվում է։


text: Դեպքեր Հաստատվում է Երեւանի առաջին հատակագիծը Ծնունդներ Հունվարի 9 - Ստեվան Մոկրանյաց, սերբ կոմպոզիտոր, բանահավաք, դիրիժոր, մանկավարժ Մարտի 2 - Լուի Դարտիժ դի Ֆուրնե, ֆրանսիացի փոխծովակալ Հունիսի 22 - Հենրի Ռայդեր Հագարդ, անգլիացի գրող, բազմաթիվ արկածային եւ պատմական վեպերի հեղինակ Ադիբ Իսհակ, սիրիացի հայ լրագրող, հրապարակախոս, գրող Հունվարի 13 - Երվանդ Շահազիզ, հայ խորհրդային գրականագետ, պատմաբան, ազգագրագետ, մանկավարժ Հովհաննես Տեր-Միրաքյան, հայ մանկավարժ-մեթոդիստ Ապրիլի 26 - Հենրի Մորգենթաու, ամերիկյան դիվանագետ, ԱՄՆ դեսպանը Օսմանյան կայսրությունյում (1913 - 1916 թթ.) Անդրեյ Մարկով, ռուս մաթեմատիկոս Փետրվար 2 - Մակար Եկմալյան, հայ կոմպոզիտոր (վ. 1905) Օգոստոս 19 - Նիկողայոս Տիգրանյան, հայ կոմպոզիտոր, դաշնակահար (վ. 1951) Մահեր Նոյեմբերի 9 - Էթիեն Կաբե, ֆրանսիացի հրապարակախոս, գրող 1856 Տարեթվեր


Կերետարո (նահանգ) - Վիքիպեդիա՝ ազատ հանրագիտարան Կերետարո (նահանգ) Կերետարո իսպ.՝ Querétaro 1856 մետր Congress of Queretaro Բնակչություն (2012) 1.924.144[1] 11699[2] 3360[3] մ 1823 թ. Գուանախուատո, Մեխիկո եւ ԱՄՆ Կոորդինատներ: 20°35′27.600000100004′′ հս. լ. 100°23′27.600000100019′′ ամ. ե. / 20.59100000002777975° հս.. լ. 100.39100000002778756° ավ. ե. / 20.59100000002777975; 100.39100000002778756 Կերետարո (իսպ.՝ Querétaro, (Իսպաներեն արտասանություն՝ [keˈɾetaɾo]), պաշտոնական անվանումը՝ Կերետարոյի ազատ եւ ինքնիշխան նահանգ (իսպ.՝ Estado Libre y Soberano de Querétaro), Մեքսիկայի 31 նահանգներից մեկն է, Դաշնային օկրուգի հետ միասին համալրում են Մեքսիկայի վարչական կազմը։ Նահանգն ունի 18 համայնք, մայրաքաղաքն է Կերետարոն։ 2 Կերետարոյի բուսական եւ կենդանական աշխարհ Նահանգը գտնվում է հյուսիս-կենտրոնական Մեքսիկայում, Բախիո (հարթավայրային) շրջանում։ Սահմանակից է հյուսիսում Սան Լուիս Պոտոսին, արեւմուտքում՝ Գուանախուատոյին, արեւելքում՝ Իդալգոյին, հարավ-արեւելքում՝ Մեխիկո նահանգին եւ Հյուսիս-արեւմուտքում՝ Միչոականին։ Կերետարոն Մեքսիկայի ամենափոքր նահագներից մեկն է, սակայն աշխարհագրորեն տարաբնույթ է[4][5], ունի տարբեր էկոհամակարգեր, անապատներից մինչեւ արեւադարձային անտառներ, հատկապես Սիրերա Գորդա շրջանը, որ լի է միկրո էկոհամակարգերով։ Կերետարոյի տարածքը կազմում է 11 769 կմ 2, Մեքսիկայի տարածքի 0,6 %-ը, նահանգների մեջ զբաղեցնում է 27-րդ տեղը։ Նահանգը լեռնային է, հատկապես Սերա-Գորդա եւ Սերա-Կերետանա շրջանները։ Այս երկու շրջանների միջեւ ընկած տարածքում կան եւ՛ հարթավայրեր, եւ՛ գագաթներ։ Ամենաբարձր Սերո դել Սամորանո գագաթն ունի 3360 մետր բարձրություն, գտնվում է Կերետարո հարթավայրում։ Մյուս հայտնի գագաթներից են՝ Սերո էլ Էսպոլոն (3240), Սերո լա Պինխիկան (3160) եւ Սերո դե լա Վեգան (3120)։ Ամենաբարձր լեռնային քաղաքը Ամեալկոն է (2620), իսկ ամենածարադիր քաղաքը՝ Խալպան, գտնվում է ծովի մակարդակից 760 մետր բարձրության վրա։ Սանտյագո դե Կերետարոն եւ Սան Խուան դել Ռիոն գտնվում են համապատասխանաբար 1820 եւ 1920 մետր բարձրության վրա։ Կերետարոյի բուսական եւ կենդանական աշխարհ[խմբագրել | խմբագրել կոդը] Կերետարոյի բուսական եւ կենդանական աշխարհ Ursus americanus Puma concolor Tamiasciurus Vulpes Coragyps atratus Psittacidae Crotalus durissus Tayassuidae Odocoileus virginianus Didelphis virginiana Abies religiosa|Oyamel Opuntia ficus-indica Echinocactus grusonii Cylindropuntia imbricata Pinus ponderosa ↑ «ENOE»։ Վերցված է օգոստոսի 24, 2012 ↑ «Resumen»։ Cuentame INEGI։ Վերցված է փետրվարի 12, 2013 ↑ «Relieve»։ Cuentame INEGI։ Վերցված է ապրիլի 5, 2011 ↑ «Información general e historia del estado» [General and historical information of the state] (Spanish)։ Mexico: State of Querétaro։ Վերցված է մարտի 12, 2011 ↑ «Medio Físico» [Environment]։ Enciclopedia de los Municipios de México Querétaro (Spanish)։ Mexico: Instituto Nacional para el Federalismo y el Desarrollo Municipal։ 2005։ Վերցված է մարտի 12, 2011 Կերետարո (նահանգ) Վիքիպահեստում Կերետարոյի քաղաքները, ավանները, փոստային կոդերը (իսպ.) Կերետարոյի տեղեկատու (իսպ.) Կերետարո նահանգի տուրիզմի նախարարության պաշտոնական կայքը (իսպ.) (անգլ.) Asomarte magazine Ի՞նչ անել Կերետարոյում (իսպ.) BNF: 12218474k · GND: 4833658-0 · LCCN: n80139383 · VIAF: 132525521 Դաշնային օկրուգ • Ագուասկալիենտես • Գեռերո • Գուանախուատո • Դուրանգո • Իդալգո • Խալիսկո • Կամպեչե • Կերետարո • Կինտանա Ռոո • Կոաուիլա • Կոլիմա • Հարավային Ստորին Կալիֆոռնիա • Մեխիկո • Միչոական • Մորելոս • Յուկատան • Նայարիտ • Նուեւո Լեոն • Չիուաուա • Չիապաս • Պուեբլա • Սակատեկաս • Սան Լուիս • Սինալոա • Սոնորա • Ստորին Կալիֆոռնիա • Վերակրուս • Տաբասկո • Տամաուլիպաս • Տլասկալա • Օախակա Ստացված է «https://hy.wikipedia.org/w/index.php?title=Կերետարո_(նահանգ)&oldid=5233135» էջից Մեքսիկայի նահանգներ Այս էջը վերջին անգամ փոփոխվել է 26 Հունիսի 2017 թվականի ժամը 07:34-ին:


ՔՅՈՀՆԱ ԿՏԱԿԱՐԱՆ... Բոց!!! | մունետիկ Observer 13:51 on May 15, 2009\tPermalink Պատասխանել Tags: Հայաստան ( 63 ), Հումոր ՔՅՈՀՆԱ ԿՏԱԿԱՐԱՆ... Բոց!!! ... Եվ խօսեց (Սէրժը) կօալիցիայի առաջին, եւ ասաց. “Ահա ժամանակս մօտ է, զի ամէնայն կօղմերից յալածեալ եմ, եւ Հրեաստանի չորս կօղմերից ճնշում են, եւ Քանանացիների երկիրը գնացի, բայց նորանց մտահօգութիւնները բնաւ չփարատեցի իմ օրերումը, եւ Երուսաղեմի մեջ էլ բնաւ մէկը չի վստահում ինձ։ Ճշմարիտ-ճշմարիտ եմ ասում` ձեզանից մէկը ինձ վրայ պիտի գայթակղուի եւ ինձ ընդդիմադիր պիտի դառնայ”։ Եվ ամէնքն իրար երեսի նայեցին եւ հարցրեցին. “Մի՞թե ես եմ, տեր”։ Սա էլ պատասխանեց եւ ասաց. “Նա է, ով տասը տարի իշխանութեան կերակրատաշտից օգտվեց եւ բնաւ պատասխանատվութիւն չառաւ”։ Եվ սորանցից մէկը, որին եբրայերեն դաշնակ են ասում, խօսեց եւ ասաց. “Մի՞թե ես եմ, տէր”։ Սա էլ պատասխանեց, թե “դո՛ւ ասացիր”։ ... Եվ խօսեց (դաշնակը), եւ ասաց. “Թէկուզ ամէնքը քեզ ուրանան, ես չեմ ուրանալ, զի իրաւիճակի փոփոխութիւն եղաւ”։ Սա էլ պատասխանեց եւ ասաց. “Դեռ Բրայզան չխօսած` ինձ երեք անգամ պիտի ուրանաս”։ Եվ երբ Ձիթենեաց լեռը ելան, որ ապրիլ ամսուայ 24-ին էր, մէկը սորան մոտեցաւ եւ ասաց. “Դու նորա հետ չէի՞ր, երբ ասում էր, թե Կափառնայումը մեր հայրնիքը չէ”։ Սա էլ պատասխանեց, թէ բնաւ չի լսել այդ խօսքերը։ Եվ մի ուրիշը մոտեցաւ եւ հարցրեց. “Դու նորա կօղքին չէի՞ր, որ փղշտացիների հետ յամատեղ յանձնաժողօւ էր ստեղծում”։ Սա էլ առարկեց, թե “բնաւ չգիտեմ ինչի մասին եք խօսում”։ Եվ երրորդը մոտեցաւ եւ ասաց. Սա նա է, ով մադրիդյան սկզբունքները լսում եւ ծափ էր տալիս”։ Սա էլ դարձեալ ժխտեց եւ ասաց. “Ես դորանք ինտերնետի մեջ փնտրեցի, եւ չգտայ, եւ իմ մտահօգութիւնները փարատուեցին”։ Եվ այդ ժամանակ Բրայզան խօսեց, եւ սա մտաբերեց Սէրժի խօսքերը, եւ դառնութեամբ զղջաց։ Եվ ամէնքը նորա զղջումը տէսան, եւ իմացան, որ կորսուած պորտֆելների համար է անում, զի բնաւ տէղ չի ունենալու Երուսաղեմի ժողօւարանի մեջ։ Ամէն։ ← Արտակարգ շաբաթը հայկական բլոգոսֆերայում Բլոգերները չեն ուզում հարաբերությունները փչացնել քաղաքականության պատճարով →


text: Հայաստանի Հանրապետության Քաղաքացիական դատավարության օրենսգիրք Վճռաբեկ դատարանը բողոքի հիման վրա ՀՀ Քաղաքացիական դատավարության օրենսգրքով նախատեսված դեպքերում եւ կարգով վերանայում է ՀՀ Վերաքննիչ քաղաքացիական դատարանի (այսուհետ՝ Վերաքննիչ դատարան) եւ ՀՀ Վարչական դատարանի` օրինական ուժի մեջ չմտած գործն ըստ էության լուծող եւ միջանկյալ դատական ակտերը։ Վարչական դատարանի դատական ակտերի բողոքարկման կարգի, հիմքերի եւ գործերի վարույթը Վճռաբեկ դատարանում իրականացնելու վրա (mutatis mutandis) տարածվում են Հայաստանի Հանրապետության Քաղաքացիական դատավարության օրենսգրքով (այսուհետ՝ Օրենսգիրք) սահմանված նորմերը։ Գործի քննությանը չմասնակցած այն անձինք, որոնց իրավունքների եւ պարտականությունների վերաբերյալ Վարչական դատարանը կայացրել է գործն ըստ էության լուծող դատական ակտ, իրավասու են վճռաբեկության կարգով բողոքարկելու այդ ակտը։ Վերաքննիչ դատարանի` օրինական ուժի մեջ չմտած գործն ըստ էության լուծող դատական ակտերը Վճռաբեկ դատարանում բողոքարկելու իրավունք ունեն՝ 1. գործին մասնակցող անձինք, գլխավոր դատախազը եւ նրա տեղակալները՝ մինչեւ այդ ակտի օրինական ուժի մեջ մտնելու համար սահմանված ժամկետը (մեկ ամսվա ընթացքում). 2. գործին մասնակից չդարձած այն անձինք, որոնց իրավունքների եւ պարտականությունների վերաբերյալ կայացվել է գործն ըստ էության լուծող դատական ակտ, այն օրվանից սկսված երեք ամսվա ընթացքում, երբ իմացել են կամ կարող էին իմանալ նման դատական ակտի կայացման մասին, բացառությամբ այն դեպքերի, երբ դատական ակտի օրինական ուժի մեջ մտնելուց հետո անցել է քսան տարի։ Վերաքննիչ դատարանի միջանկյալ դատական ակտերն օրենքով նախատեսված դեպքերում բողոքարկելու իրավունք ունեն գործին մասնակցող անձինք՝ ակտը ստանալու պահից 15-օրյա ժամկետում, եթե օրենքով այլ ժամկետ սահմանված չէ։ Վերոնշյալ սուբյեկտները վճռաբեկ բողոք կարող են բերել միայն օրենքով սահմանված հիմքերի առկայության դեպքում, այն է՝ գործին մասնակցող անձանց նյութական կամ դատավարական իրավունքի այնպիսի խախտումը, որը կարող էր ազդել գործի ելքի վրա եւ նոր երեւան եկած կամ նոր հանգամանքները։ Վճռաբեկ բողոք բերելու հիմքերի առկայության դեպքում բողոք բերելու իրավունք ունեցող անձինք բերում են վճռաբեկ բողոք եւ պատշաճ ձեւով ուղարկում են Վճռաբեկ դատարան։ Վճռաբեկ բողոքում պետք է նշվեն` - դատարանի անվանումը, որին հասցեագրվում է բողոքը. - բողոք բերող անձի անունը (անվանումը). - վճիռ կայացրած դատարանի անվանումը, գործի համարը, վճռի կայացման տարին, ամիսը, ամսաթիվը, գործին մասնակցող անձանց անունները (անվանումները), վեճի առարկան. - բողոք բերած անձի պահանջը՝ օրենքների, այլ իրավական ակտերի վկայակոչմամբ եւ նշում այն մասին, թե նյութական կամ դատավարական իրավունքի որ նորմերն են խախտվել կամ սխալ կիրառվել, կամ որոնք են նոր երեւան եկած հանգամանքների հետեւանքով գործի վերանայման հիմքերը. - օրենքով վճռաբեկ բողոքը քննության ընդունելու համար սահմանված հիմնավորումներից որեւէ մեկը. - բողոքին կցվող փաստաթղթերի ցանկը, սահմանված կարգով եւ չափով պետական տուրքի վճարած լինելը հավաստող փաստաթուղթը եւ բողոքի պատճենը՝ գործը քննող դատարան եւ գործին մասնակցող անձանց ուղարկելու մասին ապացույցները։ Վճռաբեկ բողոքը ստորագրում է բողոք բերող անձը կամ նրա ներկայացուցիչը։ Ներկայացուցչի լիազորությունները հավաստվում են Օրենսգրքով սահմանված կարգով։ Վճռաբեկ բողոք բերած անձն իրավունք ունի հետ վերցնել բողոքը, մինչեւ Վճռաբեկ դատարանի կողմից գործի քննության սկսելը։ Վճռաբեկ դատարանը բողոքն ընդունում է քննության, եթե Վճռաբեկ դատարանի կարծիքով բողոքում հիմնավորված է, որ` 1) բողոքում բարձրացված հարցի վերաբերյալ Վճռաբեկ դատարանի որոշումը կարող է էական նշանակություն ունենալ օրենքի միատեսակ կիրառության համար, կամ 2) վերանայվող դատական ակտն առերեւույթ (prima facie) հակասում է Վճռաբեկ դատարանի` նախկինում ընդունած որոշումներին, կամ 3) ստորադաս դատարանի կողմից թույլ է տրված առերեւույթ դատական սխալ, որը կարող է առաջացնել կամ առաջացրել է ծանր հետեւանքներ. 4) առկա է նոր երեւան եկած կամ նոր հանգամանք։ Վճռաբեկության կարգով գործի քննության ժամանակ Վճռաբեկ դատարանը գործով կայացված դատական ակտը վերանայում է միայն վճռաբեկ բողոքի հիմքերի եւ հիմնավորումների սահմաններում եւ որոշում է կայացնում ողջամիտ ժամկետում։ Հայաստանի Հանրապետության Քրեական դատավարության օրենսգիրք Վճռաբեկ դատարանը բողոքի հիման վրա ՀՀ Քրեական դատավարության օրենսգրքով նախատեսված դեպքերում եւ կարգով վերանայում է ՀՀ Վերաքննիչ քրեական դատարանի (այսուհետ՝ Վերաքննիչ դատարան)` գործն ըստ էության լուծող եւ գործն ըստ էության չլուծող դատական ակտերը, ինչպես նաեւ Վերաքննիչ դատարանի` գործն ըստ էության չլուծող դատական ակտերի վերանայման արդյունքում կայացած որոշումները։ Վերաքննիչ դատարանի` գործն ըստ էության լուծող դատական ակտի դեմ վճռաբեկ բողոք կարող է բերվել հրապարակման պահից մեկամսյա ժամկետում, իսկ գործն ըստ էության չլուծող դատական ակտերի դեմ` այդ ակտը ստանալու պահից 15-օրյա ժամկետում, եթե օրենքով այլ բան նախատեսված չէ: Երբ նախորդ դատական ակտը խաթարում է արդարադատության բուն էությունը, անձի վիճակի բարելավման հիմքով վճռաբեկ բողոք կարող է բերվել առանց ժամկետի սահմանափակման, իսկ անձի վիճակի վատթարացման հիմքով` դատական ակտի օրինական ուժ մտնելու պահից վեցամսյա ժամկետում։ Արդարացման դատավճիռը կարող է վճռաբեկության կարգով բեկանվել ոչ այլ կերպ, քան դատախազի, տուժողի կամ նրա ներկայացուցչի բողոքի հիման վրա, կամ արդարացված անձի բողոքի հիման վրա, եթե նա համաձայն չէ արդարացման հիմքի հետ։ Վերաքննիչ դատարանի` գործն ըստ էության լուծող եւ գործն ըստ էության չլուծող դատական ակտերը, ինչպես նաեւ Վերաքննիչ դատարանի` գործ ըստ էության չլուծող դատական ակտերի վերանայման արդյունքում կայացված որոշումները Վճռաբեկ դատարան բողոքարկելու իրավունք ունեն` 1. դատավարության մասնակիցները, բացառությամբ քրեական հետապնդման մարմնիների, իսկ օրենքով նախատեսված դեպքերում նաեւ դիմողները. 2. գլխավոր դատախազը եւ նրա տեղակալները` օրենքով նախատեսված դեպքերում: Վերաքննության կարգով բողոքարկման ենթակա դատական ակտը անձը չի կարող բողոքարկել Վճռաբեկ դատարան, եթե նա նույն հիմքերով չի բողոքարկել դատական ակտը Վերաքննիչ դատարանում: Անձը կարող է վճռաբեկ բողոք բերել դատական ակտի` միայն իր համար անբարենպաստ մասին դեմ։ Վերաքննիչ դատարանի՝ գործն ըստ էության լուծող եւ գործն ըստ էության չլուծող դատական ակտերը, ինչպես նաեւ Վերաքննիչ դատարանի` գործն ըստ էության չլուծող դատական ակտերի վերանայման արդյունքում կայացած որոշումները վերանայում է Վճռաբեկ դատարանի քրեական պալատը` (այսուհետ՝ Վճռաբեկ դատարան) նախագահի եւ առնվազն երեք դատավորի կազմով։ Ընդ որում, Վճռաբեկ դատարանը նշված դատական ակտերը վերանայում է վճռաբեկ բողոքում նշված հիմքերի սահմաններում։ Վճռաբեկ դատարան բողոք բերելու հիմքերն են` դատական սխալը` նյութական կամ դատավարական իրավունքի խախտումը, որը կարող էր ազդել գործի ելքի վրա, նոր երեւան եկած կամ նոր հանգամանքները։ Վճռաբեկ բողոքը պետք է բովանդակի` 1. այն դատարանի անվանումը, որին հասցեագրվում է բողոքը. 2. տվյալ բողոք բերած անձի մասին` նշելով նրա դատավարական կարգավիճակը, բնակության կամ գտնվելու վայրը. 3. դատավճիռը կամ այլ որոշումը, որը բողոքարկվում է, եւ այդ որոշումը կայացրած դատարանի անվանումը. 4. նշում է այն մասին, թե դատավճիռը կամ այլ որոշումը բողոքարկվում է ամբողջությամբ, թե` մի մասով 5. պատճառաբանված մատնանշում է այն մասին, թե որ նյութական կամ դատավարական իրավունքն է խախտվել, որն ազդել է կամ կարող էր ազդել գործի ելքի վրա, կամ ինչ նոր երեւան եկած կամ նոր հանգամանքներ են առկա. 6. բողոք բերած անձի պահանջը. 7. օրենքով վճռաբեկ բողոքը քննության ընդունելու համար սահմանված հիմնավորումներից որեւէ մեկը. 8. բողոքին կցվող նյութերի ցանկը. 9. բողոք ներկայացվող անձի ստորագրությունը։ Բողոքին կցվում է բողոքի պատճենը, գործը քննած դատարան եւ դատավարության մասնակիցներին (բացառությամբ քննիչի եւ հետաքնննության մարմնի) ուղարկված լինելը հավաստող փաստաթղթերը։ Այն դեպքում երբ վճռաբեկ բողոքը բելել է այն անձը, ով չուներ այդ իրավունքը, կամ բողոքը ժամկետանց է, կամ բողոքարկվել է բողոքարկման ոչ ենթակա դատական ակտ, Վճռաբեկ դատարանի որոշմամբ այն թողնվում է առանց քննության։ Բողոքը թողնվում է առանց քննության նաեւ այն դեպքում, երբ Վճռաբեկ դատարանն այդ բողոքում նշված հիմքով նույն գործով արդեն իսկ որոշում է կայացրել։ Վճռաբեկ բողոքը բերվում է Վճռաբեկ դատարան, իսկ պատճենը` դատավճիռը կամ որոշումը կայացրած դատարան, բողոք բերած անձն իրավունք ունի հետ վերցնել այն մինչեւ Վճռաբեկ դատարանում դատական նիստի սկսվելը։ Վճռաբեկ դատարանը բողոքն ընդունում է վարույթ, եթե` 1. բողոքի բարձրացված հարցի վերաբերյալ Վճռաբեկ դատարանի որոշումը կարող է էական նշանակություն ունենալ օրենքի միատեսական կիրառության համար կամ 2. վերանայող դատական ակտը առերեւույթ հակասում է Վճռաբեկ դատարանի` նախկինում ընդունված որոշումներին, կամ 3. Վերաքննիչ դատարանի կողմից թույլ է տրված առերեւույթ դատական սխալ, որը կարող է առաջանալ կամ առաջացրել է ծանր հետեւանքներ. 4. առակա նոր երեւան եկած կամ նոր հանգամանք։ Վճռաբեկ դատարանի որոշումները պատշաճ ձեւով ուղարկվում են բողոք բերող անձին, իսկ վճռաբեկ բողոքը վարույթ ընդունելու մասին որոշումները` դատավարության մասնակիցներին։ Դատավարության մասնակիցը, ստանալով վճռաբեկ բողոքի պատճենը, մինչեւ դատարանում գործի քննությունը սկսելը իրավունք ունի իր պատասխանն ուղարկելու Վճռաբեկ դատարան։ Դատավարության մասնակիցը Վճռաբեկ դատարան պատասխան ուղարկելու հետ միաժամանակ պետք է պատասխանի պատճենն ուղարկի նաեւ դատավարության մասնակցող անձանց (բացառությամբ քննիչի եւ հետաքննության մարմնի)։ Պատասխանն ստորագրում է այն ներկայացնող դատավարության մասնակիցը կամ նրա լիազորած անձը։ Եթե գործով դատապարտված են մի քանի անձ, իսկ բողոքը բերված է դատապարտյալներից միայն մեկի կամ մի քանիսի նկատմամբ, դատարանը վճռաբեկ բողոքում նշված հիմքերի սահմաններում պարտավոր է գործն ստուգել միայն տվյալ դատապարտյալների վերաբերյալ։ Գործի քննության տեղի եւ ժամանակի մասին ծանուցվում է բողոք բերող անձը։ Բողոք բերած անձն իրավունք ունի ներկա գտնվել Վճռաբեկ դատարանի նիստին։ Բացատրութուններ տալու անհրաժեշտության դեպքում Վճռաբեկ դատարանի նիստին կարող են կանչվել բողոք բերած անձը, ինչպես նաեւ դատավարության մասնակիցները, որոնք ծանուցվում են նիստի տեղի եւ ժամանակի մասին։ Նրանց չներկայանալն արգելք չէ գործի քննության համար։ Վճռաբեկ դատարանի որոշումն ուժի մեջ է մտնում հրապարկման պահից եւ ենթակա չէ բողոքարկման։


Հեղափոխությունը Բաղրամյանում, ինչ֊որ առումով, տեղի է ունեցել


text: 2017.09.14 16:599015 դիտում Գերմանիայի Քյոլն քաղաքի միջազգային օդանավակայանում ստացված ռումբի մասին ահազանգից հետո «Թուրքական ավիաուղիներ» ընկերությանը պատկանող օդանավից ուղեւորներին տարանել են։ Այդ մասին հաղորդում է Ria Novosti-ն։ Դաշնային ոստիկանության տվյալներով՝ օդանավում, որը պատրաստվում էր թռչել դեպի Ստամբուլ, եղել է 111 ուղեւոր։ Ահազանգը ստացվել է այն ժամանակ, երբ օդանավը թռիչքուղու վրա է եղել։ Ուղեւորներին հենց թռիչքուղու վրա տարհանել են եւ ավտոբուսներով վերադարձրել օդանավակայանի տերմինալ։ Ոստիկանությունը փնտրում է ռումբը։


Հարցրու հոգեբանին. ո՞րն է դեռահասների ապահովության սահմանը Հարցրու հոգեբանին. ո՞րն է դեռահասների ապահովության սահմանը 15:00 - 21/Սեպտեմբերի/2019 Ո՞րն է դեռահասների ապահովության սահմանը: Ինչպե՞ս պետք է ծնողներն իրենց պահեն դեռահասների հետ: Ինչպիսի՞ տարիք է համարվում դեռահասությունը եւ ի՞նչ դեր ունի վերջիններիս կյանքում դպրոցը: Այս հարցերի պատասխանները ArmDaily.am-ը քննարկել է հոգեբան Արմենուհի Ղազարյանի հետ:


text: Քառյակը նիստ է հրավիրել. ՀՅԴ-ն պետք է որոշի՝ շարունակելու՞ է իր գործունեությունը քառյակի կազմում, թե՞ոչ - ԳԱԼԱ Գլխավոր/Նորություններ/Քառյակը նիստ է հրավիրել. ՀՅԴ-ն պետք է որոշի՝ շարունակելու՞ է իր գործունեությունը քառյակի կազմում, թե՞ոչ 567 Կարդալու տեւողությունը՝ մինչեւ 1 րոպե ԱԺ ՀՅԴ խմբակցությունում քիչ առաջ մեկնարկեց ԱԺ ոչ իշխանական խմբակցությունների` ԲՀԿ-ի, ՀՅԴ-ի, Ժառանգության եւ ՀԱԿ-ի ներկայացուցիչների հերթական նիստը: Նիստին ԲՀԿ-ից մասնակում է խմբակցության քարտուղար Նաիրա Զոհրաբյանը, ԱԺ պատգամավոր Վարդան Օսկանյանը, ՀԱԿ-ից ներկա են խմբակցության ղեկավար Լեւոն Զուրաբյանն ու Արամ Մանուկյանը: Ժառանգությունը ներկայացնում են Ռուբեն Հակոբյանն ու Թեւան Պողոսյանը: Իսկ «հյուրընկալող» կողմից ներկա են ՀՅԴ խմբակցության ղեկավար Արմեն Ռուստամյանը եւ Արծվիկ Մինասյանը: Նշենք, որ արձակուրդից հետո սա քառյակի առաջին նիստն է: Մեր ունեցած տեղեկություններով նիստում քննարկելու են առաջիկա համապետական հանրահավաքի հետ կապված կազմակերպչական որոշ հարցեր: Բացի դրանից, այսօր ՀՅԴ-ն պետք է վերջնական պատասխան տա՝ շարունակելու է իր գործունեությունը քառյակի կազմում, թե՞ ոչ: Ինչպես հայտնի է, խորհրդարանական այս ուժը կողմ է սահմանադրական բարեփոխումներին: Իսկ ԱԺ ՀԱԿ, ԲՀԿ եւ Ժառանգություն խմբակցությունները պատրաստվում են կազմակերպել հանրային քննարկումներ եւ հասարակությանը ներկայացնելու են, թե ինչու են դեմ եւ ինչ նպատակ է իրականում հետապնդում իշխող քաղաքական ուժը՝ իրականացնելով սահմանադրական բարեփոխումները: Այլ մանրամասներ կներկայացնենք ավելի ուշ: ՀԱԿ-ը չի միանում ՀՅԴ-ին եւ ԲՀԿ-ին եւ ՍԴ դիմելը համարում է աննպատակահարմար 28.08.2014 | 16:16 Քառյակի տարաձայնություններն ու ԱԺ պատգամավորների պայմանավորվածությունը լրագրողների մուտքը խորհրդարան խոչընդոտելու վերաբերյալ 27.08.2014 | 12:37 Քառյակի 12 կետերից որքանո՞վ են կատարվել. ԲՀԿ-ն դրական տեղաշարժ արձանագրել է, ՀԱԿ-ն ու Ժառանգությունը՝ ոչ 12.08.2014 | 18:54 Քառյակի հետագա գործունեությունը, ԲՀԿ- Քոչարյան հավանական համագործակցություն.Կարեւորի մասին՝ Ստ. Մարգարյանի հետ


text: ՕՐՕ դաշինքն իրեն ոչ պրոֆեսիոնալ քաղաքական ուժի պես է պահում | Mediamall.AM ՕՐՕ դաշինքն իրեն ոչ պրոֆեսիոնալ քաղաքական ուժի պես է պահում 15:10 - 5.Ապրիլ.2017 ՕՐՕ դաշինքն իրեն ոչ պրոֆեսիոնալ քաղաքական ուժի պես է պահում: Նրանք լայնամաշտաբ տեղեկատվական գրոհ են սկսել ԵԼՔ-ի դեմ: Պարոնայք պետք է համակերպվել պարտության հետ: Ապրիլի երկուսին պարզ դարձավ, որ Հայաստանում ձայն բերելու համար էֆեկտիվ է կտուրիներին բարձրանալը, քան «ԻԳԼԱ» բերելը: Ո՞վ էր խանգարում Վարդան ՕՍկանյանին կամ Րաֆֆի Հովհաննիսյանին տանիքներին բարձրանալ: Փորձեք ձեր անելիքները վերագնահատել, առջեւում քաղաքապետի ընտրություններն են, որոնք շատ կարեւոր են մասնակցեք ավելի եռանդով ու սխալներ չանելով:


23:39 15.05.2019 (Թարմացված է 23:44 15.05.2019) Հայտնի են դարձել Միխայիլ Խաչատուրյանի սկանդալային սպանության նոր մանրամասներ։ Քննությունը շոշափել է Խաչատրյան ընտանիքում հնարավոր մանկապղծության վարկածը, բայց մահացածի հարազատները հերքում են դա։ Sputnik Արմենիայի նյութում կարդացեք Միխայիլի մորաքրոջ բացառիկ մեկնաբանությունը։ ԵՐԵՎԱՆ, 15 մայիսի — Sputnik. Աուրելիա Դունդուկը՝ մայրը Խաչատուրյան քույրերի, որոնք դաժանաբար սպանել էին իրենց հորը անցած տարվա հուլիսին, հայտարարել է «Комсомольская правда»-ին տված հարցազրույցում, որ Միխայիլ Խաչատուրյանի կողմից իր երեխաների նկատմամբ մանկապղծության փաստն ապացուցված է քննչական փորձաքննություններով։ Նա նաեւ հաղորդել է նախկին ամուսնու դեմ հետմահու քրեական գործ հարուցելու մտադրության մասին։ Միաժամանակ, սպանվածի հարազատները պնդում են, որ մանկապղծության մասին գործը շինծու է, իսկ ԶԼՄ–ները օբյեկտիվորեն չեն լուսաբանում իրադարձությունները` պաշտպանելով աղջիկներին։ Աղմկահարույց սպանությունը տեղի է ունեցել 2018թ–ի հուլիսի 27-ին Մոսկվայի հյուսիս-արեւելքում։ Երեք քույրերը հայտնել են, որ սպանել են իրենց հորը` Միխայիլ Խաչատուրյանին։ Հարցաքննության ժամանակ քույրերը խոստովանել են իրենց մեղքը եւ բացատրել, որ «իրենք վատ հարաբերություններ են ունեցել հոր հետ, քանի որ հայրը տարիներ շարունակ բարոյապես տանջել է նրանց»։ Այդ ժամանակ քույրերը քննչական մեկուսարանում անցկացրել են երկու ամիս, գործը մինչեւ հիմա հետաքննում են։ Սպանվածի հարազատները շարունակում են պնդել, որ Միխայիլ Խաչատուրյանին զրպարտում են Աուրելիա Դունդուկի սադրանքով։ Ավելին, նրանք վստահ են, որ նա ծրագրել է եւ կազմակերպել սպանությունը իր դուստրերի ձեռքով։ Խաչատուրյան քույրերից մեկը զրկվել է բնակարանից. դատարանը բավարարել է տատիկի հայցը Sputnik Արմենիայի խմբագրության հետ կապ հաստատեց Միխայիլ Խաչատուրյանի մորաքույրը` Ռիմա Սարգսյանը։ Նա, մասնավորապես, պնդում է, որ սպանության դրդապատճառ կարող էր լինել սովորական շահամոլությունը։ «Աուրելիան ցանկանում էր տիրանալ նրա ունեցվածքին», – ասաց նա։ Բնութագրելով իր քրոջ որդուն` նա ասաց, որ Միխայիլը շատ դրական մարդ էր, որը ճանճին անգամ չէր վնասի։ Այն հարցին, թե ինչպես է Միխայիլ Խաչատուրյանը ձեռք բերել իր ունեցվածքը, եթե, մորաքրոջ պնդմամբ, նա երբեք չի աշխատել, Սարգսյանը պատասխանեց, որ «նա հովանավորել է խանութներին»։ Միաժամանակ, Սարգսյանը պնդում է, որ նա շատ է սիրել աղջիկներին եւ նա նման նողկալի քայլերի ընդունակ չէր։ Նա հետեւել է, որպեսզի աղջիկները «ձեռքից չգնան»։ «Նա ուզում էր Երուսաղեմում տուն գնել, որպեսզի այնտեղ տանի աղջիկներին, որպեսզի նրանք «մաքրագործվեին» Սուրբ հողում», – ասաց Սարգսյանը։ Նրա խոսքով` ԶԼՄ–ները օբյեկտիվորեն չեն լուսաբանում իրադարձությունները` շեշտը դնել հօգուտ աղջիկների եւ նրանց մոր, որի հետ Միխայիլ Խաչատուրյանը ծանոթացել է հասարակաց տանը։ Նա նաեւ պնդում է, որ սպանված Միխայիլ Խաչատուրյանը կասկածել է իր հայրության մեջ միջնեկ եւ կրտսեր աղջիկների պարագայում եւ իբր ԴՆԹ անալիզի միջոցով պետք է փարատեր կասկածները. սպանության օրը պետք է ստանար արդյունքները։ «Միայն ավագն է մերը, մնացած երկուսի հարցում նա կասկածում էր։ Աուրելիան մշտապես փախնում էր։ Նրանք հորը ինչ–որ հաբեր են տվել սպանության օրը` քնեցնելու համար», – պնդում է Սարգսյանը։ Իսկ Աուրելիա Դունդուկը МК–ին տված հարցազրույցում պնդում է, որ բոլոր հիմնական քննչական գործողությունները տեղի են ունեցել եւ դրանք բոլորը աղջիկների օգտին են։ «Ինձ համար տհաճ է այդ մասին խոսելը, բայց սեռական ոտնձգությունների փաստերը հաստատվել են։ Անկողնային սպիտակեղենի ԴՆԹ փորձաքննությունը եւ աղջիկների ստուգումը խոսում են այդ մասին։ Հայրը ոչ միայն ծեծել է նրանց, այլ նաեւ բռնաբարել այն տարիներին, երբ ես նրանց կողքին չեմ եղել։ Ես բոլոր հարցաքննությունների ժամանակ եղել եմ Մարիայի հետ եւ մինչեւ հիմա չեմ կարող համակերպվել այն ամենի հետ, ինչ լսել եմ։ Չեմ ուզում բարձրաձայնել ամեն ինչ, բայց նա սարսափելի բաներ է արել», – ասել է Դունդուկը։ Դունդուկի խոսքով` Խաչատուրյանը հեռու է գնացել եւ ոտնձգություններ կատարել ոչ միայն դուստրերի, այլ նաեւ նրանց ընկերուհիների նկատմամբ։ «Նա նրանց վատ տեսանյութեր է ուղարկել։ Ընկերուհիներին նույնպես հարցաքննել են, ամեն ինչ հաստատվում է։ Սպանության օրը աղջիկների ոչ մի դավադրություն չի եղել։ Թեեւ Միխայիլի հարազատները պնդում են, որ աղջիկները հատուկ քնեցրել են հորը։ Միխայիլի արյան մեջ ասպիրինից բացի ուրիշ նյութեր չեն գտել», – ասել է նա։ Ամենի ինչից զատ, քննչական կոմիտեի փորձագետներն ուսումնասիրել են սպանվածի բժշկական քարտերը։ Պարզվում է, որ նա երկար տարիներ գտնվել է նյարդաբանական կենտրոնի հսկողության տակ։ Տառապել է անձի երկվությամբ եւ սեռական վարքագծի շեղումներով։ Միխայիլ Խաչատուրյանի ազգականները, որոնք մի քանի անգամ դիմել են Sputnik Արմենիային, շատ դժգոհ են, որ աղջիկներն ազատության մեջ են, իսկ «ԶԼՄ–ները նողկալի բաներ են տարածում նրա մասին»։ Նրանք ի սկզբանե պնդել են, որ սպանությունը տեղի է ունեցել ժառանգության եւ «հոր չափազանց խիստ դաստիարակության» պատճառով։ «Պրոֆեսիոնալը միանգամից երեւում է». ՌԴ վարչապետին արգելել են ՄՌՇ սենյակ մտնել. տեսանյութ 19:03 13.08.2020 (Թարմացված է 19:09 13.08.2020) Կադրերում երեւում է՝ ինչպես են վարչապետն ու առողջապահության նախարար Միխայիլ Մուրաշկոն մտնում լաբորատորիա։ Նրանց հետեւում է նկարահանող խումբը, սակայն բուժհաստատության աշխատակիցը բոլորին հորդորում է դուրս գալ՝ նշելով. «Մի մտեք։ Սարքավորումների հետ չի կարելի»։


text: Եվրոպայի Խորհրդի Խորհրդարանական Վեհաժողովի Հայաստանի հարցով համազեկուցողներ Ջոն Պտեսկոտն ու Աքսել Ֆիշերը մարտի 16-ին հանդիպել են Հայաստանի նախկին նախագահ, ընդդիմադիր Հայ ազգային կոնգրեսի առաջնորդ Լեվոն Տեր-Պետրոսյանի հետ։ Հայ ազգային կոնգրեսը հայտարարություն է տարածել, որ նշված է, որ հանդիպման ընթացքում քննարկվել են «Հայաստանում ժողովրդավարական ազատությունների հաստատման` մասնավորապես քաղբանտարկյալների ազատ արձակման, հավաքների ազատությունների հետ կապված խնդիրներ»: Ըստ հաղորդագրության՝ հատուկ անդրադարձ է եղել Ազատության հրապարակում հանրահավաքներ անցկացնելու անիրավաչափ խոչընդոտների վերացման անհրաժեշտությանը, ինչպես նաեւ մարտիմեկյան սպանությունների բացահայտման հարցերին: